Замонавий дунёда Ўзбекистон ташқи сиёсатининг кун тартиби | Ўзбекистон Республикаси Президенти ҳузуридаги Стратегик ва минтақалараро тадқиқотлар институти\nЎзбекистон Республикаси Мустақиллигининг 29 йиллиги арафасида Ўзбекистон Республикаси ташқи ишлар вазири Абдулазиз Комилов билан юртимизнинг ташқи сиёсатдаги ютуқлари ва устувор йўналишлари юзасидан суҳбатлашдик.\n— Ҳозирги замонда глобал миқёсда шиддатли ўзгаришлар юз бермоқда, халқаро майдонда кучларнинг янги нисбати шаклланмоқда. Шу билан бирга, халқаро майдонда янги таҳликалар пайдо бўлмоқда ва бу ҳолат дунё давлатларини юзага келаётган муаммоларга муносиб ечим топиш, сиёсий ва иқтисодий стратегияларни янгилашга мажбур қилмоқда.\nУшбу жараёнлар Марказий Осиё минтақаси, жумладан, Ўзбекистонга ҳам дахл қилмай қолмайди. Айтинг-чи, бу ўзгаришлар Ўзбекистон ташқи сиёсатининг устувор жиҳатларининг барқарорлиги ва босқичма-босқичлиги, унинг асосий йўналишларини ўз ўрнига қўйишга қандай таъсир этмоқда?\n— XXI аср глобал тенденцияларининг мамлакатимиз ташқи сиёсати устувор йўналишларига таъсири муҳим масала бўлиб, шубҳасиз, у Ўзбекистон дипломатиясининг кун тартибида доимо долзарбдир.\nАлбатта, дунёдаги жараёнлар мамлакатимиз раҳбарияти томонидан Ўзбекистоннинг ташқи сиёсий курсини белгилаш ва амалга оширишда чуқур таҳлил қилинмоқда ҳамда инобатга олинмоқда. Халқаро майдондаги вазият ва юзага келаётган ҳар қандай таҳликадан қатъи назар, давлатимиз мустақиллиги ва суверенитети, хавфсизлиги ва барқарор ижтимоий-иқтисодий тараққиёти ҳамда барча фуқароларимиз фаровонлиги ишончли тарзда таъминланиши зарур.\nЎзбекистон Республикаси давлат мустақиллигининг 29 йиллигини изчил ички ислоҳотлар ва янгиланган ташқи сиёсат билан кутиб олмоқда. Мамлакат ички ҳаётида кузатилаётган очиқлик, инновация ва янгиланишлар, шунингдек, иқтисодий либераллаштириш, бозорни ривожлантириш, тадбиркорлик муҳитини яхшилаш, рақамлаштириш, янги технологияларни жорий қилиш, таълим ва маърифат, фуқаролар фаоллиги ва инсон ҳуқуқлари ҳимоясига эътибор – буларнинг барчаси, шубҳасиз, мамлакатимизнинг ташқи сиёсатига таъсир ўтказмоқда.\nАксарият халқаро экспертлар ва хорижий сиёсатчилар фикрича, бугун Ўзбекистон ўзининг мисли кўрилмаган очиқлиги ва жадаллиги билан ажралиб турган изчил, аниқ ва конструктив сиёсат юритмоқда.\nАммо ташқи сиёсат қандай асосий вазифаларга ечим топиш кераклигидан ҳам келиб чиқиш лозим. Улардан энг муҳими давлат ва жамиятнинг муваффақиятли ички ривожланиши, ислоҳотларни амалга ошириш, аҳоли турмуш фаровонлигининг ошишини таъминлаш, ҳаёт сифатини кўтариш учун қулай ташқи шароитни яратиш ҳисобланади.\nИккинчи вазифа — Ўзбекистон атрофида тинчлик, барқарорлик ва хавфсизлик муҳитини шакллантириш. Айнан мамлакатимиз жойлашган минтақадаги хавфсизлик барқарор ривожланишнинг энг асосий шартидир.\nЮқоридагилардан келиб чиқиб, Президентимиз Шавкат Мирзиёев Марказий Осиё давлатлари — бизнинг бевосита қўшниларимиз билан дўстона, яқин қўшничилик ва ўзаро манфаатли алоқаларни ривожлантириш ва мустаҳкамлашни асосий устувор ташқи сиёсий йўналиш сифатида белгилаб берди.\nЎзбекистон раҳбари ташаббуси асосида сўнгги уч йилда минтақанинг барча мамлакатлари билан олий даражадаги ташрифлар алмашинуви амалга оширилди. Минтақа давлатлари етакчилари ўртасидаги сиёсий мулоқот ўзаро ишончга асосланган мунтазамлик ва доимийлик касб этди. Бундай мулоқотлар давомида Марказий Осиё давлатларини қизиқтирадиган хавфсизлик, иқтисодиёт, инвестиция, туризм, маданият, соғлиқни сақлаш ва экология соҳаларида минтақавий ва халқаро аҳамиятга молик муҳим қўшма қарорлар қабул қилинмоқда.\nНатижада тарихан қисқа вақтда Ўзбекистоннинг минтақадаги барча давлатлар билан муносабатлари тубдан яхшиланди. Давлат раҳбарлари ўртасида очиқ ва ишончли сиёсий мулоқотнинг мустаҳкамланиши натижасида минтақадаги қўшнилар билан муносабатларда 2016 йилгача мавжуд бўлган кўплаб мураккаб муаммоларга ечим топилди. Президентлар ўртасидаги ўзаро ишонч мустаҳкамланди.\nҚўшни мамлакатлар билан савдо-иқтисодий, саноат ишлаб чиқариши соҳаларидаги алоқаларимиз изчил ривожланиб бормоқда. 2019 йил якунига кўра, улар билан савдо айланмаси ҳажми 5,2 миллиард долларга кўтарилди.\nШу билан бирга, биз яқин қўшниларимиз ҳақида гапирганимизда, нафақат Қозоғистон, Қирғизистон, Тожикистон ва Туркманистонни, балки Афғонистонни ҳам назарда тутамиз.\nДавлатимиз ташқи сиёсатининг замонавий устувор йўналишлари ҳақида гапирганда, Ўзбекистоннинг етакчи хорижий давлатлар ва нуфузли халқаро ташкилотлар билан стратегик алоқалари ривожланиб бораётганига алоҳида эътибор қаратиш лозим.\nЎзбекистон тараққиётнинг тарихий ва ҳал этувчи босқичидан ўтиб бормоқда. Мамлакатда ижтимоий-иқтисодий ва ижтимоий-сиёсий ислоҳотларнинг мисли кўрилмаган кенг кўламли дастури амалга оширилмоқда. Бу эса, ўз навбатида, 2035 йилга келиб Ўзбекистоннинг дунёнинг 50 та иқтисодий ривожланган мамлакати қаторига киришига хизмат қилади.\n— Сўнгги йилларда Ўзбекистон ташқи сиёсатининг энг муҳим йўналишларида қандай ишлар амалга оширилгани тўғрисида батафсил сўзлаб беришингизни истардик.\n— Кўп ишлар қилинди ва Ўзбекистон раҳбарияти ташқи сиёсатнинг белгиланган устувор йўналишларини самарали амалга оширишга катта аҳамият бермоқда.\nБиринчидан, Президент Шавкат Мирзиёевнинг энг муҳим халқаро ташаббусларидан бири — БМТ Бош Ассамблеясининг 72-сессиясида биринчи марта эълон қилинган Марказий Осиё давлатлари раҳбарларининг маслаҳат учрашувларини ўтказиш тўғрисидаги таклиф амалга ошди. Ушбу ташаббус халқаро миқёсда кенг тан олинди ва минтақа давлатларининг барча раҳбарлари томонидан қўллаб-қувватланди.\nУшбу тадбирнинг якунлари бўйича Маслаҳат учрашуви қатнашчиларининг тарихий аҳамиятга эга бўлган қўшма баёноти қабул қилинди. Унда алоҳида таъкидланганидек: “Марказий Осиёда минтақавий яқинлашувнинг ҳозирги тенденцияси — тарихий воқелик. Сиёсат, хавфсизлик, барқарорликни сақлаш ва тараққиёт соҳаларида минтақавий ҳамкорликни фаоллаштириш қўшни мамлакатлар халқларининг туб манфаатларига жавоб беради, улар ўртасидаги биродарлик ришталарининг янада мустаҳкамланиши, Марказий Осиёнинг улкан иқтисодий ва цивилизацион салоҳиятини тўлиқ амалга оширишга хизмат қилади”.\nАввало, Афғонистондаги можарони ҳал қилишга кўмаклашиш, қўшни давлатлар билан яхши қўшничилик алоқаларини йўлга қўйиш Президент Шавкат Мирзиёевнинг минтақавий хавфсизликни таъминлаш масаласи ва афғон муаммосини ҳал этишдаги стратегик қарашларига, шунингдек, давлатимиз раҳбари томонидан мамлакат ташқи сиёсатининг асосий устувор йўналишларини аниқ белгилаб олинганига асосланади.\nАмалий жиҳатдан Тошкент форуми бошланиши арафасида Президентимизнинг АҚШ, Россия, Хитой раҳбарлари, минтақа мамлакатлари — Ҳиндистон, Покистон, Эрон ҳамда Марказий Осиё давлатлари ва, табиийки, Афғонистон етакчилари билан муҳим шахсий учрашувлари ва маслаҳатлашувлари бўлиб ўтди.\nШу кунларда Афғонистон қатор давлатлар, жумладан, Ўзбекистоннинг фаол кўмагида Қатар пойтахти Доҳада кенг қамровли афғонлараро музокараларни бошлашга тайёргарлик кўрмоқда. Қирқ йиллик энг шафқатсиз ва ҳалокатли урушдан кейин биринчи марта афғон халқи ўз мамлакатининг тинч келажагига ҳақиқатан умид қилмоқда.\nУчинчидан, Ўзбекистоннинг турли қитъалардаги кўплаб давлатлар ва давлат уюшмалари билан муносабатлари сифат жиҳатидан янги босқичга кўтарилди.\nАввало, сўнгги йилларда Россия билан стратегик шериклик ва ҳамкорлик сезиларли даражада мустаҳкамланди. Очиқлик ҳамда ўзаро ишончга асосланган биргаликдаги саъй-ҳаракатлар натижасида савдо-иқтисодий, инвестиция, энергетика, транспорт, агросаноат, илмий-техникавий ва маданий-гуманитар соҳаларда ўзаро ҳамкорлик кўламини сезиларли даражада кенгайтиришга эришилди.\nРоссия Ўзбекистоннинг етакчи савдо-иқтисодий шерикларидан биридир. 2019 йил якунига кўра, РФнинг мамлакатимиз ташқи савдо айланмасидаги улуши 15,7 фоизни ташкил қилди. Ўзбекистон Россиянинг турли минтақаларига тўқимачилик, озиқ-овқат ва бошқа маҳсулотларни етказиб беришни кескин оширди.\nАгар Ўзбекистон — Россия муносабатларининг муҳим йўналишларидан бирига айланган маданий-гуманитар ҳамкорлик ҳақида гапирадиган бўлсак, Ўзбекистонда Россиянинг ўнлаб етакчи университетлари филиаллари очилганини таъкидлаш ўринли бўлади. Миллий технологик тадқиқотлар университети (МИСиС), Миллий ядровий тадқиқот университети (МИФИ) ҳамда Москва давлат халқаро муносабатлар институтининг биринчи хорижий филиали шулар жумласидандир. Буларнинг барчаси Ўзбекистон билан Россия ўртасидаги шериклик мустаҳкам пойдеворга эга экани ва келажакка йўналтирилганидан далолат беради.\nЎзбекистоннинг дунёдаги бошқа етакчи мамлакатлар билан муносабатлари ҳам жадал ва ўзаро манфаатдорлик асосида ривожланмоқда. Хусусан, Ўзбекистон Президентининг 2018 йил май ойида Вашингтонга расмий ташрифи Америка Қўшма Штатлари билан ўзаро муносабатларни янги босқичга олиб чиқди. Икки давлат раҳбарлари “Стратегик шерикликнинг янги даври бошланиши тўғрисида”ги қўшма баёнотни қабул қилдилар ва ўз саъй-ҳаракатларини ҳамкорликнинг ўзаро манфаатли соҳаларини ривожлантиришга йўналтирдилар.\n2017 йилдан буён икки мамлакат ўртасидаги муносабатлар тарихида илк бор АҚШнинг юқори мартабали иқтисодий делегациялари — савдо вазири У.Росс, Миссисипи штати губернатори Ф.Брайант, АҚШнинг сертификатланган савдо миссияси (2019 йил) ташрифлари амалга оширилди.\nСўнгги йилларда икки мамлакат ўртасидаги савдо ҳажми икки баравар ошди. Америкалик сайёҳларнинг Ўзбекистонга оқими эса 50 фоиз кўпайди.\nТошкентда кенг қамровли, жумладан, маркетинг ва тадбиркорлик, компьютер фанлари, медиа индустрияси, соғлиқни сақлаш бошқаруви каби академик дастурларни ўз ичига олган Вебстер университетининг филиали очилди.\nПрезидент Шавкат Мирзиёевнинг Франция (2018 й.), Германия (2019 й.) ва Туркияга (2017 й. ва 2020 й.) самарали расмий ташрифлари бўлиб ўтди. Таъкидлаш жоиз, Туркия билан алоқалар анъанага кўра Ўзбекистон Ташқи ишлар вазирлигининг Европа мамлакатлари билан ҳамкорлик бошқармаси томонидан мувофиқлаштирилади. Мазкур ташрифлар натижасида сиёсий, савдо-иқтисодий, инвестиция, маданий-гуманитар ва бошқа соҳаларда натижадор келишувларга эришилди. Германия Президенти Ф. Штайнмайер (2019 й.) ва Туркия Президенти Р. Эрдўғоннинг (2018 й.) юртимизга жавоб ташрифлари муваффақиятли амалга оширилди.\nУмумий эътирофга кўра, Европа билан кўп томонлама муносабатларда муҳим натижаларга эришилди. 2019 йил май ойида Европа кенгаши Президенти Д.Туск Ўзбекистонга биринчи маротаба ташриф буюрди. 2017 ва 2018 йилларда Ташқи ишлар ва хавфсизлик сиёсати бўйича олий вакил Ф.Могерини юртимизга келди. Европа томони иқтисодиёт, савдо, инновация, инвестиция, транспорт, фан, таълим ва соғлиқни сақлаш соҳаларида ўзаро ҳамкорликни кенгайтиришдан манфаатдор эканини билдирди. Бу Ўзбекистон — Европа ўзаро ҳамкорлигининг асосий йўналишлари ҳақидаги тасаввуримизга тўлиқ мос келади.\n2019 йил якуни бўйича Ўзбекистон ва Европа Иттифоқи мамлакатлари ўртасидаги савдо ҳажми ундан олдинги йилга нисбатан 60 фоиз ошди ва 4 миллиард долларни ташкил этди. Ўзбекистон маҳсулотларини Европага экспорт қилиш 580 миллион долларни ташкил этиб, бир ярим баравар кўпайди. Аниқки, бу соҳада томонлар ҳали фойдаланилмаган улкан салоҳиятга эга.\nШу сабабли Тошкент ва Брюсселда 2019 йилдан бери муҳокама қилинаётган кенг қамровли Кенгайтирилган шериклик ва ҳамкорлик тўғрисидаги янги келишув доирасида савдо-иқтисодий ҳамкорликни ривожлантириш истиқболларига жиддий эътибор қаратилмоқда.\nФикримча, ушбу муносабатларнинг энг муҳим жиҳати шундаки, Тошкентнинг Марказий Осиёда юритаётган очиқ ва конструктив ташқи сиёсатини қўллаб-қувватлаган ҳолда Брюссель минтақамизга нисбатан ўз сиёсатини тубдан қайта кўриб чиқди. Бу ЕИнинг 2019 йилда қабул қилинган Марказий Осиё бўйича янгиланган стратегиясида ўз аксини топди. Мазкур ҳужжатда минтақалараро ўзаро боғлиқликни ривожлантириш, Марказий Осиё давлатларининг сиёсий барқарорлиги ва изчил тараққиётини Европа Иттифоқи томонидан қўллаб-қувватлашга эътибор кучайтирилди.\nСўнгги уч йилда Ўзбекистон Мустақил Давлатлар Ҳамдўстлигидаги интеграция жараёнларидаги иштирокини фаоллаштирди. Ҳамдўстлик давлатлари билан тарихий, биродарлик алоқаларимизга таяниб, Тошкент МДҲ доирасида кўп томонлама ва икки томонлама ҳамкорликни янада мустаҳкамлашнинг қатъий тарафдоридир.\nТашқи сиёсатнинг яна бир йўналиши – Осиё-Тинч океани минтақаси Ўзбекистон учун инвестициявий ва иқтисодий ҳамкорлик ва янги бозорларни ўзлаштириш нуқтаи назаридан муҳимдир. Сир эмаски, айнан ушбу минтақа жаҳон иқтисодиётининг энг тез ривожланаётган маркази бўлиб, бу ерда юқори технологияларнинг йирик экспорт ва импорт қилувчилари жойлашган.\nБугунги кунда Хитой билан сиёсий, савдо-иқтисодий, молиявий, маданий, қишлоқ хўжалиги, қурилиш, илм-фан ва таълим соҳаларидаги ҳамкорлигимиз жадал ва ўзаро манфаатли асосда ривожланиб бормоқда. Олий даражадаги мунтазам учрашувлар, шу жумладан, давлат раҳбарларининг 2017-2020 йиллардаги музокаралари натижасида Ўзбекистон-Хитой стратегик шерикчилиги сифат жиҳатдан янги босқичга кўтарилди. 2019 йилда Хитойнинг Ўзбекистон иқтисодиётига жалб қилинган инвестициялари ҳажми 9,8 миллиард доллардан ошди, 100 миллион долларга яқин миқдорда турли грантлар жалб этилди.\nКорея Республикаси билан ҳамкорлигимиз ҳам эътиборга лойиқдир. Президент Шавкат Мирзиёевнинг 2017 йилдаги Сеулга ҳамда Президент Мун Чжэ Иннинг 2019 йилдаги Ўзбекистонга қилган давлат ташрифлари якунида турли соҳалардаги ўзаро манфаатли алоқаларни мустаҳкамловчи 20 миллиард доллардан ортиқ қийматдаги битимлар имзоланди. 2019 йилда ўзаро муносабатлар алоҳида стратегик шериклик даражасига кўтарилди, бу эса томонларнинг дўстлик ва ўзаро ишонч муносабатларига содиқлиги тасдиғидир.\nЎзбекистондаги 13 та университет, 48 та мактаб ва лицейда корейс тили ўргатилаётгани ҳам бунинг далилидир.\nМамлакатимизда Жанубий Кореянинг Инха, Пучон, Йожу ва Корея халқаро университети каби машҳур олий ўқув юртларининг филиаллари фаолият юритмоқда, яна иккитаси очилиши кутилмоқда.\nМен Афғонистон ҳақида гапирганда, Ўзбекистоннинг стратегик муҳим минтақа — Жанубий Осиёдаги ташқи сиёсий фаоллиги тўғрисида эслатиб ўтган эдим. Шу билан бирга, мамлакатимизнинг ушбу минтақанинг асосий акторлари бўлган Ҳиндистон ва Покистон билан алоқалари жадаллашаётгани ҳам алоҳида эътиборга лойиқдир. Ушбу давлатлар Ўзбекистоннинг икки томонлама ҳамда Шанхай ҳамкорлик ташкилоти доирасидаги муҳим шерикларидир.\nЎзбекистон Президентининг 2018-2020 йилларда Ҳиндистонга ташкил қилинган давлат ва амалий ташрифлари, уларнинг якунлари бўйича имзоланган 20 та шартнома, шубҳасиз, салмоқли аҳамиятга эга бўлди. Бугун яна 20 га яқин ҳужжат имзолаш учун тайёрланмоқда. Ҳиндистоннинг ўсиб бораётган иқтисодий ва технологик салоҳиятини инобатга олган ҳолда, мазкур давлат билан соғлиқни сақлаш, фармацевтика, таълим, туризм, қурилиш соҳаларида, шунингдек, минтақанинг транспорт-логистика имкониятларини ривожлантиришда ҳамкорликни чуқурлаштириш истиқболлари мавжуд.\nҲиндистон учун Ўзбекистон ва Марказий Осиёнинг бошқа мамлакатлари бозорларига чиқиш жуда муҳим. Биз эса, ўз навбатида, экспорт имкониятларимизни кенгайтириш, янги ташқи бозорларга чиқишдан манфаатдормиз. Бундай саъй-ҳаракатларсиз замонавий дунёда ҳеч бир минтақа ёки мамлакат ривожлана олмайди.\nҲиндистон билан анъанавий яқин муносабатлар халқаро майдонда БМТ ва бошқа кўп томонлама форматларда, шу жумладан “Марказий Осиё-Ҳиндистон” мулоқоти доирасида ҳам ривожлантирилмоқда. Ушбу форматдаги биринчи вазирлар учрашуви 2019 йил январь ойида Самарқандда бўлиб ўтди.\nШуни таъкидламоқчиманки, Ўзбекистон очиқ ташқи сиёсатини жадал илгари суришни бошлаши билан мамлакатимиз етакчи давлатлар билан “Марказий Осиё + Россия Федерацияси”, “Марказий Осиё + Хитой Халқ Республикаси”, “С5 + 1” (АҚШ), “Марказий Осиё + Япония”, “Марказий Осиё + Корея Республикаси”, “Марказий Осиё + Европа Иттифоқи” ҳамкорлиги доирасида минтақавий мулоқотнинг турли форматларини ривожлантиришда сермаҳсул иштирок этмоқда. Бундай форматларнинг пайдо бўлиши халқаро муносабатлар архитектураси, сиёсий ва иқтисодий ўзаро боғлиқликнинг глобал жараёнлари, минтақавий ва халқаро хавфсизлик тизимини шакллантиришда Марказий Осиёнинг аҳамияти ва роли ошиб бораётганини кўрсатади.\nЎзбекистоннинг Покистон билан муносабатлари ҳам сезиларли даражада илгарилади. 2017-2019 йилларда Президент Шавкат Мирзиёев кўп томонлама анжуманлар доирасида Покистон Ислом Республикаси Президенти ва Бош вазири билан тўрт маротаба учрашди. Мазкур мулоқотлар доирасида иқтисодиёт, инвестиция, сиёсат ва хавфсизлик соҳаларида муҳим келишувларга эришилди.\nПрезидентнинг БААга ташрифи давомида қиймати 10 миллиард доллар бўлган 10 та муҳим ва 11 та инвестицион ҳужжат имзоланди. Миср Президентининг Ўзбекистонга ташрифи чоғида қиймати 500 миллион долларга яқин 4 та ҳукуматлараро, 7 та идоралараро ва 11 та инвестицион битим тузилди.\nУмуман олганда, Ўзбекистоннинг Жанубий Осиё, Яқин ва Ўрта Шарқ мамлакатлари билан инвестицион ҳамкорлиги ҳозирги вақтда қиймати қарийб 1,9 миллиард доллар бўлган 60 дан ортиқ лойиҳани қамраб олади.\nИслом ҳамкорлик ташкилоти (ИҲТ) билан алоқаларга қисқа тўхталиб ўтмоқчиман. Президент Шавкат Мирзиёев 2016 йил 18-19 октябрь кунлари Тошкентда ўтказилган ИҲТ Ташқи ишлар вазирлари кенгашининг 43-мажлисида иштирок этди ва Ўзбекистон раислиги даврида ташкилот билан ҳамкорликнинг устувор йўналишларини белгилаб берди. Шунингдек, 2017 йил 10 сентябрь куни Остона (Нур-Султон) шаҳрида ўтказилган ИҲТнинг фан ва технологиялар бўйича биринчи саммитида аъзо давлатлар Президентимизнинг илм-фан, маънавият ва маърифатни янада ривожлантириш бўйича амалий ташаббусларини олқишлади.\n— Сиз Ўзбекистоннинг бугунги тараққиёти учун ўта долзарб бўлган мавзу — мамлакатга хорижий инвестициялар, технологияларни жалб этиш, хорижий давлатлар билан савдо алоқаларини ривожлантириш масаласини кўтардингиз. ТИВ ва мамлакатимизнинг халқаро фаолиятида иштирок этаётган бошқа вазирлик ва идоралар олдига Ўзбекистон Президенти Шавкат Мирзиёев томонидан қўйилган ушбу энг биринчи даражали вазифа қандай бажарилмоқда?\n— Инвестиция ва технологияларни жалб этиш, маҳаллий экспортни кенгайтириш, ташқи бозорларда миллий компаниялар брендини илгари суриш, юртимиз иқтисодиётининг рақобатбардошлигини мустаҳкамлаш, туризмни ривожлантириш иқтисодий дипломатиянинг энг асосий вазифасидир. Бугунги кунда ушбу йўналиш иш фаолиятимизнинг ажралмас қисмига айланган.\nСўнгги йилларда Президент Шавкат Мирзиёевнинг топшириқ ва кўрсатмаларига мувофиқ, ягона ташқи сиёсий ва ташқи иқтисодий фаолиятни амалга оширишда ТИВнинг Инвестициялар ва ташқи савдо вазирлиги билан ўзаро алоқалари кучайтирилди. Иккала вазирликнинг биргаликдаги ҳаракатларини мувофиқлаштириш учун тегишли тузилмалар ташкил қилинди. Маҳсулот ва хизматлар экспортини диверсификациялаш, республикага инвестициялар ва илғор технологияларни жалб қилиш, сайёҳлар оқимини ошириш мақсадида вазирлик ва Ўзбекистоннинг хориждаги дипломатик ваколатхоналари иш услуби ва тизимига янги ёндашувлар жорий қилинмоқда.\n2020 йилнинг биринчи ярмида Ўзбекистон ҳукумати ва компаниялари расмий делегацияларининг дунёнинг 48 давлатига ташрифлари ташкил этилди. Хорижий давлатларнинг савдо-иқтисодий идоралари раҳбарлари ва вакиллари билан 250 дан ортиқ учрашув ва бизнес форум ўтказилди. Ўзбекистоннинг иқтисодий салоҳиятига бағишланган тақдимот маросимлари уюштирилди.\nЎтган ярим йил ичида республикада қишлоқ хўжалиги, саноат, қурилиш, тиббиёт, фармацевтика, таълим, маданият ва бошқа тармоқларга 3,154 миллиард доллар миқдоридаги инвестициялар ва кредитлар жалб этилди ва ўзлаштирилди.\nПандемиянинг салбий оқибатларини камайтириш учун хорижий давлатлардан 11,6 миллион доллар миқдоридаги инсонпарварлик ёрдами, молиявий-техник кўмак ва грантлар жалб қилинди.\n— Раҳмат, Сиз иқтисодий дипломатия масалаларини батафсил баён қилиб бердингиз. Шу билан бирга, мамлакатимизнинг ташқи сиёсий ва ташқи иқтисодий фаолиятида янги йўналишларни ривожлантириш истиқболлари ҳақида ҳам фикрларингизни билдирсангиз. Маълумки, авваллари бу масалага кам эътибор берилган.\n— Ҳа, албатта, бундай йўналишлар мавжуд. Улардан бири маънавий қадриятлари ва тарихи муштарак бўлган турк дунёси мамлакатлари билан сиёсий, иқтисодий ва маданий-гуманитар соҳалардаги муносабатларимиздир.\nБиз, шунингдек, Форс кўрфазидаги араб давлатлари ҳамкорлик кенгашига аъзо давлатлар, хусусан, Саудия Арабистони, БАА, Қатар ва Ўмон билан савдо-иқтисодий алоқаларни сезиларли равишда фаоллаштириш ниятидамиз.\n— Бугунги кунда республикада ёшларни қўллаб-қувватлаш, уларнинг тарбияси ва маърифати, шунингдек, барча даражаларда таълим олиш ва малака ошириш имкониятларини кенгайтириш бўйича муҳим чоралар кўрилмоқда. Ушбу ташаббуслар халқаро майдонда қандай амалга оширилаётгани ҳақида гапириб берсангиз. Бундан ташқари, ўзбек дипломатияси тизимида ёшларни рағбатлантириш, ёш кадрларни ўқитиш ва тайёрлаш масалалари қандай ҳал қилинаётгани ҳақида ҳам тўхталсангиз.\n— Ушбу долзарб саволингиз учун миннатдорлик билдираман. Давлатимиз раҳбари кенг маънода мамлакатимиз келажагининг эгалари бўлган ёш авлодга улкан эътибор қаратмоқда.\nАҳолисининг ярмидан кўпини ёшлар ташкил этадиган, қайси соҳага тегишли бўлишидан қатъи назар, амалга оширилаётган барча ислоҳотларда ёш авлод, фарзандларимизнинг ҳуқуқлари, эркинликлари ва манфаатларини ҳимоя қилиш Президентимиз томонидан устувор йўналиш этиб белгиланган Ўзбекистон учун айниқса муҳимдир.\nЖаҳон ҳамжамиятида Ўзбекистон Президентининг ёшларни ислоҳотлар ва модернизация жараёнларига жалб қилмасдан, давлатларни ривожлантириш, хусусан, инсоният дуч келаётган кўплаб муаммоларни ҳал қилиш мумкин эмаслиги ҳақидаги ғояси кенг эътироф этилди. Тинчлик ва хавфсизликни таъминлаш, экстремизм ва терроризмга қарши курашиш, иқлим ўзгариши салбий таъсирини камайтириш, пандемия ва бошқа табиий офатлар билан курашиш шулар жумласидандир. Президентимиз таъбири билан айтганда, ушбу масалаларнинг барчаси “ўзаро келишилган глобал ҳамкорликни ва мавжуд муаммоларни ҳал этиш жараёнларига ёшларни фаол жалб қилишни талаб этмоқда”.\nЎзбекистоннинг халқаро алоқаларини кенгайтириш, унинг халқаро майдондаги обрў-эътиборини ва ролини мустаҳкамлаш бўйича янги вазифаларни самарали бажара оладиган дипломатик хизмат учун малакали кадрлар тайёрлаш тизимини яратиш чоралари кўрилди.\nЖумладан, 2018 йилда Ўзбекистон Президентининг “Жаҳон иқтисодиёти ва дипломатия университети (ЖИДУ) фаолиятини тубдан такомиллаштириш чора-тадбирлари тўғрисида”ги қарори қабул қилинди.\nБугунги кунда ЖИДУ халқаро иқтисодиёт, халқаро муносабатлар ва сиёсий фанлар, халқаро ҳуқуқ соҳаларида мутахассислар ва илмий-педагогик кадрларни тайёрлаш, қайта тайёрлаш ва малакасини ошириш соҳасидаги асосий олий таълим муассасаси, таъбир жоиз бўлса, етакчи университет ҳисобланади.\nЖИДУни ўз тизимига олган ташқи сиёсий маҳкама раҳбари сифатида шуни тасдиқлашим мумкинки, кейинги йилларда республиканинг ташқи сиёсий ва ташқи иқтисодий фаолияти соҳасидаги халқаро мутахассисларни тайёрлаш жараёнини сифат жиҳатидан юқори даражага олиб чиқишга эришилди. Бунда, шу жумладан, чет эл тажрибасидан фойдаланилди ҳамда университетнинг ўз илмий ва амалий тадқиқотлари янада ривожлантирилди.\nЛутфулло СУВОНОВ суҳбатлашди.


ЎзА - «Миллий тикланиш» мақолаларни буюртма эвазига ёздиряптими ёхуд айтганидан қайтаётган партиядан нима кутиш мумкин?\n18.10.2019 Чоп этиш версияси\n«Миллий тикланиш» мақолаларни буюртма эвазига ёздиряптими ёхуд айтганидан қайтаётган партиядан нима кутиш мумкин?\nЖорий йил 20 сентябрь куни Марказий сайлов комиссияси томонидан Олий Мажлис Қонунчилик палатаси ҳамда халқ депутатлари маҳаллий Кенгашларига бўлиб ўтиши кутилаётган сайловлар 22 декабрь куни бўлиб ўтиши эълон қилинди. Мазкур тадбирда эътиборни тортган энг муҳим жиҳатлардан бири бу йилги сайловлар очиқлик, ошкоралик руҳида бўлиб ўтиши ҳамда бунга эришиш учун барча имкониятлар яратилганлиги ҳақидаги фикрлар бўлди.\nОчиғи, менга сайловнинг бу тарзда ўтиши жуда кўтаринки кайфият бағишлади. Бизларга болалигимиздан курашнинг ҳар қандай ҳолатида фақатгина мардлик тамойили асосида курашиш лозимлиги ўргатилган. Аммо бугун айрим рақиб партиялар билан баҳсга киришганимда хусусан, ғирром услублардан фойдаланишлари одамни қадри ҳақида ўйлашга мажбур қилмоқда.\nБугун сайловолди тарғибот жараёнларида республикамиздаги бешта сиёсий партия 33 миллиондан ортиқ аҳолимизнинг келгуси беш йилдаги тақдири учун масъулликка даъвогарлик қилмоқда. Ачинарлиси, бундай даъвогарлар ичида ҳали ўзларининг бугунги йўлини белгилаб ололмаган сиёсий кучнинг ҳам борлигидир. Куни кеча “Миллий тикланиш” ДП сайтида “Сиёсий майдон: ким аслида ким?” сарлавҳаси остида мақола эълон қилинди. Ҳар доимгидек зийрак фуқароларимиз томонидан бу мақола пул эвазига ёзилганлиги ва асоссиз маълумотлар келтирилганлиги танқид остига олингач, партия сайтидан олиб ташланди. Бундай шармандали ҳолатдаги маълумотларни жойлаш ва эътирозлардан кейин уларни ўчириб ташлаш “Миллий тикланиш” ДП учун одатий ҳол. Партия ўз сайтида марказий сайлов штабини очганлиги ҳақидаги мақолага жойлаштирилган, ўзбек халқига хос бўлмаган кийимдаги қизлар расмини ўчириш билан ҳам бундай ҳолатлардан бирига йўл қўйган эди.\nЯна бир ажабланарли жиҳати, бундай шошма-шошарлик билан “қовун тушириш” партия раҳбари ва депутатларига ҳам хос ҳолат экканлигидир. Бундан бир неча ой олдин партия депутати Кобул Дусов партия лидери Алишер Қодировнинг ўзи билан бўлган ёзишмаларини ўчириб ташлаганини таъкидлаганди. Шунингдек, Олий Мажлис Қонунчилик палатасидаги ЎзМТДП фракцияси аъзоси Акмал Умрзоқов фейсбукдаги саҳифасида блогерлар ҳақида фикр билдириб, кейин ўз саҳифасидан ўчириб ташлагани бунга яна бир мисол. Хуллас, бундай ҳолатлар яна бир бор сайловчиларга “Миллий тикланиш” ДПнинг ўз сўзи, шиори ва бугунги кунда халқимиз кутаётган муносиб сайловолди дастури йўқлигини кўрсатмоқда. (Яхшиямки, дастурчилар интернет оламида техник шароитлар яратиб, ўчириш имкониятини берган экан, бу бир қарорга келолмайдиган, фикрини тез ўзгартирувчи ташкилотлар учун айни муддао бўляпти).\nБиринчидан, сиёсий майдонда сиёсий партияларнинг аслида қандай ўринга эга эканлигини билмасдан, кўнгил розилигини оладиган даражадаги маблағни рад этолмай мақола ёзиб бериш ҳолати ижтимоий тармоқларда салбий фикр уйғотмоқда. Тадқиқотчи Фарзона Ҳамидуллаева мақоласи бошида партияларнинг иссиқ ўрни ҳақида фикр билдирган. Шу ўринда менда ва ижтимоий тармоқнинг бошқа фойдаланувчиларида бир савол туғилмоқда. Тадқиқотчи номига доғ тушириб саёз таҳлилни бўрттириб ёритиб бериш учун таклиф қилинган қанча нарх тадқиқотчини ўз иссиқ ўрнидан қўзғатган экан? Тадқиқотчи мақоласида “Буни англаш учун бир сидра ижтимоий тармоққа назар ташлашнинг ўзи кифоя” дея фикр билдирган. Бугун барча ижтимоий тармоқ фойдаланувчиларига маълумки, сўнгги вақтларда ижтимоий тармоқда “Миллий тикланиш” ДП ҳақида ижобий эмас, ўз номига ва халқимизга хос бўлмаган фаолияти танқидий фикрлар билан ифодаланмоқда.\nИккинчидан, Ф.Ҳамидуллаева бугунги кунда сиёсий жараёндаги партиялар фаолиятини кўр-кўрона тарзда “кир ювиш” машинасига ўхшатишини қандай изоҳлаш мумкин? Тадқиқотчи Россия медиа маконида таниқли телебошловчи Андрей Малаховнинг “Пусть говорят” кўрсатуви кир ювиш машинасига қиёсланганини таъкидлаб, мамлакатимиздаги “айрим партиялар эса “кир ювиш” билан овора бўлаётганларини кўриш мумкин”, деб ёзади.\nЭҳтимол тадқиқотчимизнинг ўзи “кир ювиш” билан овора бўлиб, бугун айнан “Адолат” СДП томонидан ёш олимларни ва тадқиқотчиларни қўллаб-қувватлаш, уларнинг ижтимоий ҳимоясини таъминлаш борасида амалга ошираётган ишлари, давлат дастурига таклифлар киритиш орқали маълум бир натижаларга эришаётганлигидан бехабар қолгандир.\nУчинчидан, агар Фарзона Ҳамидуллаева чиндан тадқиқотчи деган номнинг қадрини билганида фақатгина қўлига тутқазилган “Миллий тикланиш” ДП сайловолди дастурини эмас, қолган сиёсий партияларнинг ҳам сайловолди дастури билан танишган ва барча партиялар дастурининг ташқи фаолият йўналишида миллий манфаатлар энг устувор масала эканлигини, бугун “Миллий тикланиш” ДП халқимизнинг маълум бир қатлами манфаати билан чекланиб қолган пуч сайловолди дастурини тўлдириш учун қолган партияларнинг сайловолди дастурида йиллар давомида кўтарилиб келиниб, маълум бир натижалар амалга оширилган соҳанинг қонунчилик базаси яратилган йўналишлардаги ғояларни ўз дастурига киритганлигини англаган бўлар эди. Жумладан, бугун партия лидери Алишер Қодиров томонидан айтилаётган умумий ўрта таълим, мактабгача таълим тизими ҳақидаги гаплар “Адолат” СДП томонидан бир неча чақириқлардан бери кўтариб келинади. “Адолат” СДП бугун бу йўналишларда бир қатор амалий ишларни олиб бориб, тизимдаги муаммолар ечими юзасидан ҳам ўз таклифларини ишлаб чиққан. Бунга умумий ўрта таълим мактабларида ўқувчилар сони меъёрида бўлишини таъминлаш, ягона мактаб формасини жорий қилиш, мактаб ва мактабгача таълим муассасаларини тоза ичимлик суви билан таъминлаш, болажонларнинг саломатлигини доимий назорат қилиш учун таълим-тарбия масканларида тиббиёт хоналари ва тиббиёт ходимларининг фаолиятини тўлақонли йўлга қўйиш, МТМ тарбияланувчиларининг ўз вақтида белгиланган меъёрлар асосида овқатланишини назорат қилиш, бу тизимни мактабларда ҳам жорий этиш ташаббусини билдирмоқда. Бугун бу каби ташаббусларнинг айримлари амалиётда ўз исботини топишга ҳам улгурди.\nМуаллиф мақоласидаги яна бир кулгили ҳолат — бугун ижтимоий тармоқларда холис фикр билдираётган блогерларнинг “ўгай” дея қораланиши. Бундай аламли ташланиш ҳолати “Миллий тикланиш” ДП ходимлари учун одатий ҳол. Нега энди маълум бир сумма эвазига қалам тебратаётган тадқиқотчи Фарзона Ҳамидуллаева блогер Bayonoff.uz каби ишлашни истамаган холис блогерларга бундай баҳо берилмоқда?\nБешинчидан, муаллиф “айрим блогерларнинг “Миллий тикланиш” байроғини кўтариб, суратга тушган қизларни чуқур ўйламасдан муҳокама қилаётганларини тушуниш қийин”лигини қайд этади. Ажабо, рўпарасига келган, халқимизга хос бўлмаган кийимдаги қизларнинг қўлига байроқларини тутқазгани ва буни кўз-кўз қилиб ўз расмий сайти ва ижтимоий тармоқлардаги саҳифаларига жойлагани учун ўша тадбирга йиғилган партия раҳбарияти хижолат тортмасдан, шу юрт тақдирига бефарқ бўлмаган блогерлар бу иши учун уялиши лозимми? Яна бир кулгили жиҳати, бу блогерлар “Адолат” СДП буюртмасини бажараяпти, дея қилинган иддао. Менингча, “Миллий тикланиш” ДП ва унинг бир қатор ҳимоячилари ҳамон уйқуда. Сўнгги йилларда жамиятимиздаги очиқлик ҳамда шаффофликни таъминлашда ўзларининг холис ва ҳаққоний фаолиятлари орқали муносиб ҳисса қўшиб келаётган ОАВ ходимлари ва блогерлар фаолияти билан ҳамон яқиндан танишиб улгуришмаган кўринади.\nОлтинчидан, Алишер Қодировнинг митинглардаги чиқишини “байроқ” қилгани ҳам тўлақонли мисоллар билан асослантирилмагани учун бир-икки мисолларни айтиб ўтишни жоиз топдик. Кўпчиликка маълум, Алишер Қодиров митингларда партия 20 йилдан бери кўтариб келаётган, аммо амалда ҳеч бир натижага эришилмаган ўзбек тилининг бузилиш ҳолатлари, болалар тарбияси ҳамда бошқа партияларнинг халқимиз орасида муносиб ишонч қозонган ғояларини таъкидламоқда. Аммо бугун халқимизга, Жалолиддин Румий таъбири билан айтганда, “маслаҳат берадиган эмас, ўрнак бўладиган” партия керак. “Миллий тикланиш” ДП эса бугун ҳудудларда тарғибот тадбирларини ўтказиб бўлгач, тадбирда фойдаланилган тарғибот материалларини аҳолининг табини хира қиладиган ҳолатда қолдириб кетиш билан “ўрнак” бўлаяптими? Жумладан, 13 сентябрь куни Тошкент шаҳрининг “Сайлгоҳ” кўчасида ўтказилган тадбирдан кейин қолдириб кетилган партия тарғибот баннерлари. Барчамизга маълумки, Тошкент шаҳрига ташриф буюрувчи хорижлик меҳмонларнинг асосий манзилларидан бири — бу “Сайлгоҳ” кўчаси. Бундай ҳолат шаҳримиз меҳмонларида салбий таассурот уйғонишига олиб келмоқда. Бу эса туризмни ривожлантириш “Миллий тикланиш”нинг вазифаси демасдан, халқимиз фаровонлигини ўйлаб жон куйдираётган, юртимизга ташриф буюраётган сайёҳлар оқимини ошириш учун ҳаракат қилаётган партиялар ҳамда “Миллий тикланиш” учун “ўгай” бўлган блогерларнинг табини хира қилмоқда.\nХулоса қилиб айтганда, тадқиқотчиликка даъвоим бўлмаса ҳам сўнгги вақтдаги кузатишларим ва таҳлилларим шуни кўрсатаяптики, “Миллий тикланиш”нинг анъанасини давом эттириб, мазкур партия жамиятда устувор ғоялар орқали курашаётган яна қайсидир бир партияга қўшилган тақдирда ҳам бу “Миллий тикланиш” ДП фаолияти учун ижобий натижа бермайди чоғи. Чунки партиянинг пойдеворида ўз вақтида учта мақсад ва ғояларни илгари сурган партия ғоялари умумлашган. Шунингдек, бугунги кунда “Миллий тикланиш” ДП бошқарув органидаги аксарият ходимлар йиллар давомида бошқа бир партия ғоялари остида фаолият олиб бориб тажриба орттирган раҳбар ходимлардан иборат. Бу ҳолат ҳам ўзининг салбий таъсирини кўрсатмасдан қолмайди.\nМатбуот хизмати масъул ходими


Уйқусизликда қовоқ шарбати ёрдам беради\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Уйқусизликда қовоқ шарбати ёрдам беради\t16:20, 21 ноябрь\tБу полиз маҳсулотининг ҳар бир қисмида алохида фойдали хусусият мавжуд.\nҚовоқ уруғи - қондаги холестерин миқдорини камайтиради, юрак-қон томир фаолиятини мустаҳкамлайди ҳамда таркибидаги Д витамини ҳисобига суякларни мустаҳкам қилиб, кальций моддасини сингдиришга ёрдам беради. Пўстлоғи – қовоқ пўстида цинк моддаси юқори бўлиб, замбуруғлар кўпайишидан сақловчи ўсимлик оқсили ҳам бор. Шамоллаш, жигар фаолияти билан боғлиқ хасталиклар, уйқусизлик, қандли диабет, эркаклардаги простата бези касалликларида қовоқнинг фойдаса беминнатдир.\nРецепт: Уйқусизликда – ярим стакан қовоқ шарбатига 1 чой қошиқ асални аралаштириб, ухлашдан аввал қабул қилинади. Бу шарбат таъсирида уйқу холати нормаллашиб, меҳнат лаёқати кўтарилади.\nБуйракда тош йиғилишида – ярим стакан янги чиқарилган қовоқ шарбатини бир кунда 3 махал ичилади. Муолажа давомийлиги 10 кун.\nТетиклаштирувчи шарбат - 1 литр сувга 100 гр шакар солиб қайнатилади. Қайнаган сувга 500 гр қирғичдан чиқарилган қовоқни қўшиб, 5-10 дақиқа давомида қайнатилиб,тиндирилади. Оловдан олгач 1 та лимон шарбатини аралаштириб, илиқ ҳолатда қабул қилинади. Мазкур шарбатни овқатдан сўнг истеъмол қилиш хазм қилиш жараёнига ижобий таъсир этиб, қувватни оширади.\nКимларга мумкин эмас: қорин ва ичак фаолияти билан боғлиқ муаммоларда, диареяга мойиллиги борлар учун қовоқ ва ундан тайёрланадиган шарбатлар тавсия этилмайди. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Маҳсулот


Денсаўлықты сақлаў министрлиги Нөкис қалалық емлеўханасының жағдайы бойынша рәсмий билдириў жәриялады » KarInform\nСоңғы күнлери социаллық тармақларда видео арқалы Амантай Сейтмуратов атлы пуқараның мүрәжаты тарқалды. Бул бойынша ҚР Денсаўлықты сақлаў министрлиги тәрепинен сорастырыўлар алып барылып, төмендегилер анықланды.\n«Видеода көрсетилген Нөкис қалалық емлеўханасында 2019-жыл басында киши оңлаў жумыслары алып барылған. Кейинги жылғы ремонт жумыслары пандемия себепли кешигип атырғаны белгили. Бул бойынша тийисли қаржылар ажыратылыўы белгиленген. Жобадағы гезек бойынша видеода көрсетип өтилген Неврология бөлиминде оңлаў жумыслары алып барылады.\nЕмлеўхананың материаллық-техникалық базасы ҳәм палаталардың тозыўы бул – емлеўханада наўқасларға үзликсиз медициналық жәрдем көрсетиў нәтийжесинде болғаны белгили ҳәм тәбийғый жағдай. Емлеўхана жобалы рәўиште өз ўақтында дезинфекцияланбақта.\nСондай-ақ, мүрәжатта айтып өтилген пуллы ҳәм пулсыз медициналық жәрдем көрсетиў бойынша: Емлеў-профилактика орынларының пуллы медициналық хызмет көрсетиўге өтиўи Өзбекстан Республикасы Денсаўлықты сақлаў системасын реформалаў мәмлекетлик бағдарламасында белгиленген мүддетлер ҳәм муғдарларға муўапық (ӨзР Президентиниң 1998-жыл 10-ноябрьдеги ПП-2107-санлы пәрманына тийкарланып), сондай-ақ халыққа медициналық жәрдем көрсетиўдиң қосымша (мәмлекет тәрепинен кепилленгенинен артық) түрлерине болған талаптан келип шығып әмелге асырылады. Бунда пуллы хызметтен келип түскен қаржылар ушын емлеўханада арнаўлы өз алдына есап бети болады. Соның менен бирге, мәмлекет тәрепинен кепилленген медициналық жәрдем бойынша тийкарынан бийпул орынлар ажыратылған ҳәм орынлар жетерли (бул видеода да көринип тур).\nУлыўма алғанда, медицина тараўында көрсетилип атырған кемшиликлерди туўрылаў арқалы медициналық хызмет көрсетиўдиң сапасы жақсыланып барыўы сөзсиз.\nБирақ, соңғы ўақытлары қайсы тараўда болсын мүрәжатларға сер салсақ, оларда тийкарлы-тийкарсыз, толық үйренилмеген жағдайларды социаллық тармақларға алып шығыў жағдайлары ушыраспақта. Бул видеомүрәжатта жоқары лаўазымдағы шахс пулларды өзлестириўи бойынша тийкарсыз айыпланады. Фактлердиң жоқлығы ҳәм тийкарсыз айыплаў болса, бул мүрәжат ийесиниң тийисли нызамлар бойынша ҳәкимшилик жуўапкершиликке тартылыўына себеп болады.\nҲүрметли пуқаралар, денсаўлығыңыз төменлегенде сизге медициналық жәрдем көрсеткен ҳәм аяққа турыўыңызда өз үлесин қосып атырған емлеў орынларына биринши гезекте рахмет айтыўды умытпайық. Халқымызда «Бир күн дуз татқан жериңе қырық күн сәлем бер» деген әжайып даналық бар. Соннан келип шығып, егер де бир мәселе ямаса жағдай бойынша мүрәжат етпекши болсаңыз, емлеў орны ямаса шахсқа толық ҳүрметти сақлаған ҳалда, мүрәжат етиў мәдениятына әмел етиўиңизди соранамыз. Сиз көтерген мәселелер биз ушын әҳмийетли, бул арқалы биз халқымызға медициналық хызмет көрсетиўдиң сапасын көтериўге ерисемиз», - деп жазылған Қарақалпақстан Республикасы Денсаўлықты сақлаў министрлиги Мәлимлеме хызметиниң рәсмий билдириўинде.\nҚарақалпақстан Денсаўлықты сақлаў министрлиги ...\nХалыққа мәмлекет есабынан көрсетилетуғын меди ...\nҚарақалпақстанның айырым районларында аналар ө ...\nТәўипшилик пенен шуғылланыўға рәсмий түрде ру ...


Замзам қачон пайдо бўлган? | Azon.uz - Ахборот-таҳлилий портал\nЗамзам қачон пайдо бўлган?\n00:00 26.12.2018 1516\nҲожар онамиз ёш гўдаги Исмоил (алайҳиссалом) билан чўлу биёбонда сувсиз ва озуқасиз қолган вақтда Сафо тепалигига чиқиб ўғли Исмоилга Аллоҳ таолодан сув етказишни сўраб дуо қилади. Сўнгра ундан тушиб Марва тепалигига йўл олади ва унинг устига чиқиб дуо қилади. Етти марта иккаласи орасида шундай ҳаракат қилади. Шунда Аллоҳ таоло Жаброил алайҳиссаломни юборади ва у замзам қудуғи ўрнини ишқайди ва ўша жойдан сув отилиб чиқади, яъни замзам қудуғи пайдо бўлади.\nЗамзам қудуғи халифа Муътасимнинг давригача усти очиқ бўлган. Кейинроқ усти ёпилган. Аббосийлар халифалиги даврида Замзам суви қудуқдан тортиб олиниб усти очиқ ҳовузларга қуйиладиган бўлган. Кейинчалик сув сақланадиган омборларга жўмраклар ўрнатилган ва замзам одамларга мешкобларда тарқатилган. Ҳижрий 1377 йилда тавоф қилувчиларга қулайлик туғдириш мақсадида Замзам қудуғи устига қурилган бино пастга олинган ва унинг устидан ҳам тавоф қилиш йўлга қўйилган.\nҲижрий 1399 йилда Замзам қудуғининг чуқурлиги ўн саккиз метр, олтмиш сантиметр бўлган. Ҳижрий 1383 йилдан бошлаб замзамни моторда тортиб олиш йўлга қўйилган. Ҳозирда Марва тепалигининг остида замзамни тўплайдиган ва уни совутадиган марказ ташкил қилинган. Совутиш учун замзамнинг ўзидан қилинган муз қўшилади. Замзам сувидан миллионлаб ҳожилар ва умрачилар олиб кетишади ҳамда доимий равишда Мадинаи мунаввара ва Саудиянинг бошқа шаҳарларига тўхтовсиз равишда ташиб турилади. Уламолар кичкина бир қудуқдан шунчалик кўп сув чиқиб туришининг ўзи ҳам катта мўъжизадир – дейдилар.\nЗамзам қудуғи Мақолалар


69 йил бирга яшаган эр-хотин 40 дақиқалик фарқ билан ҳаётдан кўз юмишди\n09:16 / 27.04.2017\nАмериканинг Чикаго шаҳри яқинида яшовчи эр-хотин Ваткинлар 40 дақиқалик фарқ билан ҳаётдан кўз юмишди. Улар биргаликда 69 йил умр кечиришганди, деб хабар бермоқда Ассошиэйтед Пресс агентлиги.\nТереза Ваткин шанба куни маҳаллий вақт билан соат 00.10да вафот этган бўлса, унинг эри Исаак Ваткин 40 дақиқадан сўнг оламдан кўз юмди. Уларнинг қизи Клера Гесклиннинг айтишича, отаси қариндошлари у ва рафиқасининг қўлларини бир-биридан узишгач, нафас олишдан тўхтаган. Оиланинг ўғил фарзанди Лео эса отаси рафиқасидан “ҳеч қачон ҳеч нимани алоҳида қилишни истамаганини” айтиб ўтди.\nТереза ва Исаак Ваткинларнинг дафн маросими душанба куни бўлиб ўтди. Маросимда гапирган Клера, “уларнинг муҳаббати шу даражада кучли бўлганки, ҳаттоки бир-бирларисиз ҳаёт кечира олишмаганини” таъкидлаб ўтди.


Иорданиянинг ўйинлар муддати ўзгаради / CHAMPIONAT.asia\nИорданиянинг ўйинлар муддати ўзгаради\n11 сен 18:53\nИордания ЖЧ-2014 саралаш босқичининг навбатдаги раундига йўл олгани сабабли терма жамоанинг Осиё Кубоги-2015 саралаш босқичидан ўрин олган 4 ва 5-тур ўйинлар санаси бошқа муддатга кўчирилади.\nБунга сабаб шуки, Иордания термаси 14 ва 20 ноябрь кунлари Жанубий Америка қитъасининг бешинчи жамоасига қарши иккита ЖЧ-2014 плей-офф ўйинини ўтказади. Бу орада эса жамоа Осиё чемпионати саралашида 15 ноябрь куни Уммон, 19 ноябрда эса Сингапур билан ўйнаши лозим. Аммо ЖЧ плей-офф ўйинлари деярли шу вақтга тўғри келиб қолгани туфайли ОФКнинг мусобақалар ўтказиш бўлими ҳар уччала давлатга ўйинларни бошқа кунга кўчириш борасида хат жўнатди.\nЭнди томонлар ўзаро бирор кун борасида келишиб олишларига тўғри келади, қолаверса, Иорданиянинг мана шу иккита ўйини то 6 мартгача ўтказилиши шарт. ОФКнинг ўзи эса Уммон – Иордания баҳсини 31 январда, Сингапур – Иордания учрашувини эса 4 февраль куни ўтказишни мўлжалламоқда. Фақат бу ҳозирча тасдиқланмаган саналар, холос.


UzNews - Ўзбекистонда ишлаб чиқарилган пиво ва виноларни реклама қилишга рухсат берилди\nЎзбекистонда ишлаб чиқарилган пиво ва виноларни реклама қилишга рухсат берилди\nБунинг учун бир қатор талаблар қўйилган.\nЎзбекистонда ишлаб чиқарилган пиво, табиий ва кўпикланадиган виноларни реклама қилишга рухсат берилди. Бу тўғрисида янги таҳрирдаги “Реклама тўғрисида”ги қонун қабул қилинди.\nУнга кўра, Ўзбекистонда ишлаб чиқарилган пивони, табиий ва кўпикланадиган виноларни реклама қилишга қуйидаги ҳолларда йўл қўйилади:\nмеҳмонхоналарда, савдо ва умумий овқатланиш корхоналарининг савдо залларида, шунингдек бундай маҳсулотларни намойиш қилиш ва татиб кўриш жойларида;\nЎзбекистонда ишлаб чиқарилган пивони, табиий ва кўпикланадиган виноларни ишлаб чиқарувчиларнинг ҳамда реализация қилишни амалга оширувчи шахсларнинг интернетдаги расмий веб-саҳифаларида, ахборот маҳсулотининг ёшга оид таснифини кўрсатган ҳолда;\nтемир йўл ва ҳаво транспорти воситаларида телевидение ва радио орқали маҳаллий вақт билан соат 23:00 дан соат 07:00 га қадар;\nЎзбекистонда ишлаб чиқарилган пивонинг, табиий ва кўпикланадиган виноларнинг рекламаси: Бундай маҳсулотларни ҳаддан зиёд истеъмол қилишнинг зарари ҳақида рекламанинг асосий майдони ва вақтининг камида 10 фоизини ташкил қилувчи огоҳлантириш ҳамда ушбу маҳсулотни истеъмол қилиши тавсия этилмайдиган шахслар тўғрисидаги ахборот билан бирга берилиши;\nБундай маҳсулотларни истеъмол қилиш жараёнларини намойиш этмаслиги, бу жараёнлар ижтимоий ва спортга оид муваффақиятга эришиш ёки жисмоний ва руҳий ҳолатни яхшилаш учун муҳим аҳамиятга эга деган таассуротни юзага келтирмаслиги;\nшахсда уларни истеъмол қилишнинг зарарсизлиги ҳақидаги тасаввурни шакллантирувчи ғоялар, қарашлар ва бадиий образларни очиқ ёки ширин шаклда тарқатишга қаратилган ҳаракатлардан иборат бўлмаслиги;\nунда инсон образидан фойдаланилмаган бўлиши керак.\nЎзбекистонда ишлаб чиқарилган пивони, табиий ва кўпикланадиган виноларни реклама қилишда: рағбатлантирувчи акциялар ёки шунга ўхшаш бошқа тадбирлар ўтказишга;\nмаданий-кўнгилочар, оммавий ва спорт тадбирларига ҳомийлик қилишга йўл қўйилмайди.


“Шайтанат” асари муаллифининг тавбаси « Ўзбекистон Халқ Ҳаракати\n“Шайтанат” асари муаллифининг тавбаси\n25 September 2014 - 11:43\n(Юмалоқ-ёстиқ асарлар ва уларнинг нодон ўқувчилари)\nБугунги кунга келиб, адабиёт деганларининг “а”си чиқиб кетди. “А” си чиқиб кетгандан кейин фақат “дабиёт” қолди. “Дабиёт” дегани арабчасига “ҳайвонот” деганидир. Адабиёт шу тариқа фаришталик мақомидан тушиб ҳайвонотга айланди. Бу ҳайвонот ичида инсон ҳам бор. “Инсон фикрловчи ҳайвондир” (Арастунинг сўзи).\nБугунги замоннинг ўқувчисиям, ёзувчисиям айниди. 90- йиллар хаос пайдо бўлди. Шунда Тоҳир Малик “Шайтанат” детективини ёзди. Детектив ва осон ўқилувчи нарсага ташна бўп турган ўқувчи ёппасига “Шайтанат”га ёпишди. Хаос бир мунча тўлди.\nТоҳир Малик нима иш қилиб қўйганини кейин тушуниб етди, лекин кеч бўлган эди. Тоҳир аканинг ижодини кузатсак, кейинги асарларида детектив деганларидан қочиш, пушаймонлик кўзга ташланади. Чунки, бу инсоннинг қалбига назар ташласам “адабиётдаги бузғунчиликни бошлаб бердим” деган афсус чекишга ўхшаган бир нималарни илғаб қоламан. Буни ҳозир ёзаётган нарсаларидан ҳам билиш мумкин.\nБўлар иш бўлди. Гапнинг индаллосига келсак, ҳатто Тоҳир Маликнинг бу асари ҳам детектив бўлса-да сал адабиётбашара эди. Ҳар ҳолда сюжет, тугун, ечим деган нарсаларга риоя қилинган. Ҳозирги детектив ёзаётганлар-чи?! Кўнглинг айнийди, кўнглинг озади, кўнглинг синади, кўнглинг…\nҲаҳ, детектив ўқиганларни чивғин чақиб, бит таласин! Бу қовоқбошларнинг бирортасига беш кетмайман! Шундай фаросати паст, саводсизки, адабиёт нормаларидаги классик асарларни бирортасини очиб кўрмаган хумсалар.\nБу қовоқбошларга фақат воқеа керак, воқеа керак, воқеа керак! “Уриб кетди-сўйиб кетди” керак! Ҳаҳ воқеа дегани адабиётмас-да! Кутиб туради “Асар қаҳрамони Фалончи Писмадончини қаерда қандай қилиб ўлдиради?” ёки “Тунги клубда Фалончихонни зўрлаб кетишгандан кейин унинг севгилиси Фисмадончи буни қандай қабул қилади, душманлардан қандай қилиб ўч олади?” ва ҳоказо..\nҲаҳ савиянга ўт тушсин! Адабиёт деб ўйлаган ўйинг чалкашиб ўзинг ўша китоб ўрнини босаётган телефонинг билан сувга йиқилиб туш!\nГапларимдан сўнг детектив жанрини ёмон кўраркан деган хаёлга борманг. Агата Кристи, По, Эко, Жон Грешам каби жаҳон детектив муаллифларининг асарларини қизиқиб ўқийман.\nБизникилар-чи? Уларнинг тўпиғига ҳам чиқмайди.\nБу бозорбоп китобларнинг муқовасиёқ уларни тортади. Китоб муқоваси тахминан қон шаклидаги шрифтда ёзилган бўлиб, қонга бўялган пичоқ тасвири ёки бошқа бирида таранг оловранг қизил куйлак кийган ойимтилланинг суврати ва ҳоказо… Номлари ҳам бошқача, тахминан шундай: “Дубайдаги тунги клуб” “Қасоскорнинг сўнгги куни”, “Эхтирослар маликаси”, “Сиртмоқ” “Йўқолган пичоқ” , “Афғон шамоли”ва ҳоказо…\nАфғонистон мавзуси ўлсин, ёзилавермасдан!..\nБу асарларни ўқиган ўқувчи ўша ердаги футбол стадионида ҳам наша ўстириларкан деб ўйлаб қолди!\nБу юмалоқ –ёстиқ қилиб ёзаётганларнинг ичида менинг яқин дўстларим ҳам бор. Хоҳласангиз, кўрсат десангиз танқидни ўз дўстларимдан бошлаб бераман! Бир танишимга шу гапларни гапирсам, сиз ҳам ёзинг детектив асарларни қўлингиздан келади-ку дейди.\nҲой, бўйим баравар олтинга кўмсанг ҳам ёзмайман! Китобхонларга эргашиб нарса ёзмаслик керак, аксинча китобхонларни эргаштириб ёзиш керак, акаси! Хуллас гап кўп!\nАдабиётнинг “а”си чиқиб кетди!..


Kutubxona - Luiji Pirandello. Sholroʻmol (hikoya) / Kiril\nSiz shu sahifadasiz: Luiji Pirandello. Sholroʻmol (hikoya) / Kiril\nМуаллиф Луижи Пиранделло\nАсар номи Шолрўмол (ҳикоя)\n- Луижи Пиранделло\nТаржимон Назира Жўраева (Русчадан)\n– Тўхта, – деди Банди дўсти д'Андреага. – Мен бориб уни огоҳлантираман. Мабодо яна қайсарлик қилса, бостириб кирасан.\nУлар шу қадар яқинлашиб кетишган эдики, бир-бирларини оғизларидан билинар-билинмас чиққан сўзлари, имо-ишораларию, кўз қарашларидан тушуниб олишарди. Сайр чоғида фикр алмашар, сўнг ортиқча гапирмай, индамасдан кезиб юришарди. Ўзаро айтилган икки-уч оғиз сўз уларга фикр алмашиш учун етарли озуқа бергандек бўларди. Xудди ҳориган отларга ўхшаб бошларини эгиб, шошилмай қадам босишарди. Тўсиқдан сакраб ўтиб, пастликда ястаниб ётган адирликлару уфққа бош қўяётган қуёш нурида жилваланиб турган денгиз мавжларини томоша қилишни на униси, на буниси хаёлига келтирарди.\nДъАндреа дўстига қаради. Бу кўз қарашидан касаллик жиддий эмаслигини англади.\nДъАндреа ота-онасиз вояга етди. Уни амакиси асраб олди, аммо ўқитишга қурби етмади. Элеонора ҳам ўн саккиз ёшга етганида кенжа укаси билан етим қолди. У ота-онасидан қолган бор-будини тежаб-тергаб бир амаллаб кун ўтказишга сарф қиларди. Кейинчалик ишлашга мажбур бўлди, мусиқа ва ашуладан дарс бера бошлади. Шу зайлда укасини вояга етказди, унга қўшиб дўстини ҳам ўқитиб, саводини чиқарди.\nШифокор дъАндреа дўстини узоқ кутиб қолди, у ҳали-бери меҳмонхонадан чиқай демасди. Меҳмонхонанинг шифти баланд бўлмаса-да, ичи кенг, ёруғ эди, алмисоқдан қолиб, ўнгиб кетган мебеллар ўтмишни эслатарди; ўтмишда қадрли бўлиб хизмат қилган бу анжомлар хонада савлат тўкиб турар, қаршидаги кўзгудан уларнинг акси кўзга ташланарди. Xонага гўё марҳумларнинг портретлари йиғиб қўйилгандек эди. Улар бир нуқтага – Элеоноранинг роялига тикилиб тургандай туюларди.\nЭлеонора юзини қўли билан беркитиб, ҳўнграб йиғлашдан бир оз тўхтади. ДъАндреа Элеонорага тикилиб қараркан, ўзини ноқулай сезар, негадир ҳижолатда эди. Ниҳоят, у сўз қотди:\n– Нима бўлди ўзи? Нима воқеа рўй берди? Наҳотки мендан ҳам буни сир туцангиз?\nДъАндреа қизнинг қаршисида тиз чўкди.\n– Яшагим келмаяпти! – деди Элеонора аста кўз ёшларини артиб.– Бу ишни қандай амалга оширсам бўлади, йўл кўрсат менга, Карло! Ахир сен шифокорсан-ку. Ортиқ бундай яшай олмайман! Ҳа, ҳа, яшай олмайман. Бундан ўзга чорам йўқ. Дорилбақога рихлат эцам, ҳаммасидан қутуламан.\nДъАндреа ўзини йўқотган кўйи қўлини Элеоноранинг қўллари орасидан тортиб олди.\nЭлеонора ундан кўзини олиб қочаркан, «секин» дегандай бармоғини лабига қўйганча, эшик томон бош ирғаб:\n– Фақат у билмаслиги керак! Xудо ҳаққи укамга бу ҳақда оғиз очма! Аввал менга ёрдам бер. Менга дори керак. Сен дори берасан, мен ичаман-қўяман. Илтимос, тез таъсир қиладиганидан бер. Жонимга қасд қилолмаяпман. Қўрқаяпман! Шу ҳақда икки ойдан бери ўйлайвериб, ич этимни еб юбордим! Карло, айт-чи, опангга ёрдам берасанми?\n– Қандай ёрдамим керак?– сўради дъАндреа ўзини йўқотиб.\nДъ Андреа қаддини тик тутиб, қовоғини уюб олди.\n– Элеонора опажон, айтинг-чи, бу воқеа қандай содир бўлди? Ким у одам?– сўради дъАндреа беихтиёр бўлган воқеани тушуниб етгач, саросимага тушиб.\n– Қандай рўй берди?– сўради дъАндреа,– Айцангиз-чи, ахир. Бу катта жиноят-ку. Олдини ололмадингизми... ё чора тополмадингизми?\nКарло дъАндреа ўзини йўқотганча Элеонорага кўзойнаги тепасидан қараб турарди. Софлик рамзи бўлмиш бу ажойиб қиз қандай қилиб ўзини ўлимга маҳкум этаётганини ҳис этаркан, бу иш унинг шаънига ярашмаслигини ўйлаб, бу ўй-фикрни калласига сиғдира олмади. Эҳ, Элеонора Банди? Ахир у ўз ёшлигини бизни деб хазон қилмаганмиди? Энди унинг ёшлиги қоптими? Балки, шунинг учун ҳам номусдан ўлимига рози бўлаётганмикин-а?\nДъАндреа беихтиёр эшик томон йўл олди. Элеонора бошини даст кўтариб, унинг ортидан кузатиб қолди. Эшик ёпилиши биланоқ, Элеонора ҳушидан кетди.\nДъАндреа уйдан чиқиб кетгач, Элеонора икки ойдан бери уни эзиб юрган юкдан фориғ бўлди-қўйди. Барча қўрқинчли онлар ортда қолганди.\nЛекин у укаси олдида ўзини оқлай олмайди. Элеонора укасига: «Жоржо укажоним, барчасига аслида ўзинг айбдорсан», дейиши ҳам мумкин. Гапнинг индаллосини айтганда, тўғриси ҳам шу-да.\nЭлеонора укасига оналик меҳрини берди. Xўш, бу яхшиликлар эвазига укасидан ва унинг дўстидан нима оқибат кўрди? Фақат уларни соғинарди, холос. Дорилфунунни тугатгач, икковлари ҳам ўз ишлари билан бўлиб кетдилар. Туну кун тиним билмай меҳнат қилишади. Энди уларни опаларининг ҳаёти қизиқтирмай қўйганди. Тезроқ опалари билан ҳисоб-китоб қилишга ошиқардилар. Бу ҳол Элеонорани ич-ичидан кемирарди. Шундан кейин унинг ҳаёти мазмунсиз, зерикарли ўта бошлади. У укаларига кераксиз бўлиб қолганлигини тушунгач, икки ўт ичида ёна бошлади. Ёшлиги эса аллақачоноқ қайтмас бўлиб ўтиб кетганди. Уни ортга қайтаришнинг сира иложи йўқ.\nУкасининг олиб келган биринчи маоши ҳам унга тасалли бермади. Опаси ўз ҳаётини укаси учун қурбон қилганлигини англаб, Жоржо ич-ичидан эзилар, эрки ўз қўлида эмаслигидан ўкинар балки? Элеонора укасига шундай демоқчи ҳам бўлди: «Жоржо, укажоним, мени ўйлама, мен фақат ҳаётда ўз ўрнингни топишингни истайман. Чин юракдан айтяпман... Бахтимга омон бўл».\n«Қарзимни узаман?» Кошки бунинг менга сариқ чақалик фойдаси бўлса, дея бор овози-ла ҳайқирмоқчи бўлди Элеонора. Укасини деб ҳаётини қурбон қилаётганда асло руҳи тушмаган, таъна-дашномсиз, очиқ чеҳра билан ҳаётда ўз ўрнини топиши учун бор куч-қувватини сарфлаганди.\nУкаси топармон-тутармон бўлиб қолганди, опасига барча шарт-шароитларни муҳайё қилиб берди. Опасини муаллима бўлиб ишламасликка кўндирди. Ишсиз ўтаётган зерикарли кунлардан бирида тўсатдан миясига етти ухлаб тушига кирмаган: «Турмушга чиқсаммикан?» деган фикр келиб урилди.\nЁши ўттиз тўққизда-я! Устига-устак семириб кетган. Қадди-қомати ўзига мос бўлган куёв топиши керак! Турмушга чиқиб кеца, укасининг ўзига кўрсатётган миннатдорлик мурувватларидан халос бўлиши мумкин. Элеонора худди боши боғлиқ қизлардек ўзига қараб юрадиган одат чиқарди. Бу ўй аввал ҳеч хаёлига келмаганди. Ўзига оро бера бошлади.\nЭлеонора юрак-бағрини ўртовчи ғам-ғуссага ботди. Кўнглини азобли армонлар қийнай бошлади. Ёқимтой лобарлиги аста-секин йўқолиб, кулгиси-ю, гап оҳангларида ўзгариш сезилди. Пичинг ва киноя билан гапирадиган, заҳарханда қиладиган бўлиб қолди. Xулқ-атвори тубдан ўзгараётганлигини ўзи ҳам ҳис эта бошлади. Кўнглига ёпирилиб кирган қора ўй-фикрлар қалбини шиддат билан қамраб олиб, тинчлик бермай қўйди.\nДастлабки кунлар осойишта ўта бошлади. Бу ерда эмин-еркин яшашни хаёл қилди.\nЭлеонора ҳар куни чошгоҳдан сўнг Жерландони хонасига чорлаб, илм олишига ёрдам бера бошлади. Жерландо хонага уялиб, ўзини йўқотган ҳолда дафтар-китобларини қўлтиқлаб кириб келарди. Xоним уқувсизлигимдан, эрмак қилиб устимдан кулса-я, деган хаёлга борарди. Бола ўзига қолса бу ерга келмасди-я, лекин отасининг зўри билан келишга мажбур эди. Жерландога худо илм олишни юқтирмаганди. Кўчат ўтказиш дейсизми, мол боқишми, буларнинг барини жонини киргизарди. Бола Элеонорага мускулдор қўлларини кўз-кўз қилиб, мулойим тикиларкан, оғзини катта очиб, оппоқ, соғлом тишларини кўрсатганча баралла куларди...\n– Жудаям, эшитиб мазза қилаяпман, хоним! Xудди жаннатга тушгандек!\nЭнди нима бўлади? Жоржо нега келмаяпти? Бўлган ишни дъАндреа унга айтмаганмикин. Балки қандай ёрдам беришни ўйлаётгандир?\nЭлеонора икки ўт орасида ёнарди. Бу дунёдан кўз юмсагина барчасига нуқта қўйган бўларди. Бу ишлар қачон ниҳоясига етаркин-а. Эшик очилиб, бўсағада юзидан қони қочган, кўзлари қизарган, довдираганча кириб келаётган Жоржо кўринди. ДъАндреа унинг ортидан эргашиб келмоқда эди.\n– Исмини айтинг! Ким у аблаҳ? – Опасини қистовга олди Банди. – Ким ўзи? Айцангиз-чи?\nДъ Андреа уларнинг ўртасига тушиб:\n– Ташвишланманг! Боплаб адабини бераман! Вой, аблаҳ-ей! Ичак-чавоғини ағдариб ташласаммикан? Яхшиси, қўл-оёғини боғлаб сизга топшира қолай. Аламдан чиқиш учун билганингизни қилинг. Жонини киритиб савалашингиз учун хипчинларни уч кун сувга солиб қўяман. Xоҳлаганча савалаб, хумордан чиқинг.\n– Мени кечирасиз-у, хоним ўғлимдан йигирма ёш катта. Ақллари кирари кириб, чиқари чиққан. Менинг думбул ўғлимни йўлдан урмасликлари керак эди. Айтмоқчи эмасдим, энди айтмасам бўлмайдиганга ўхшайди. Xоним ҳар куни ўғлимни ҳузурига чақириб оларди. Ўзингиздан қолар гап йўқ... Ўғлимнинг она сути оғзидан кетмаган, ғўр бола бўлса. Тўғри, бу ёшда уларнинг кўзи қонга тўлади. Шайтон ичларига кириб олгач, нима қилиб қўйганларини ўзлари ҳам билмай қоладилар. Ўғлимдан ажралиб қолиш менга ҳам оғир; уни одам қиламан деб қанчадан-қанча пулларни сарф қилиб юбормадим дейсиз! Xафа бўлманг-у, хоним ўғлимнинг онаси тенги келади-я... Бу ёғи қандоқ бўлди...\nКўп йиллар давомида иззатини билиб яшаётган бечора қизнинг устидан ошкора равишда кула бошладилар. Шивир-шивир гаплар гўё гап ташиётганларга роҳат бахш этаётгандек эди. Аввалги ҳурмат-еътибор ўрнини ҳозирги шармандалик босиб кетганди.\nҲамма Жоржога ачинарди; у тўйда иштирок этмади. Ғам-ғуссалар изтиробида қолган бечора дўстини ёлғиз қолдиролмаслигини айтиб, дъАндреа ҳам тўйда қатнашмади. Элеаноранинг ота-онасини даволаб юрган ёши бир жойга бориб қолган шифокор (шуни эслатиб қўйишимиз керакки, дорилфунунни тугатиб дъАндреа даволашнинг антиқа усулларини топиб, унинг кўпгина беморларини ўзига оғдириб олганди) гувоҳ бўлишга розилик билдирди. У ўзи билан бирга дўсти-ю, яна бир чолни ҳам олволди. Чол никоҳ пайтида иккинчи гувоҳ ўрнига ўтди.\nГувоҳлар билан бирга Элеонора извошда шаҳар мери томон, сўнг шаҳар четидаги мўъжаз ибодатхонага йўл олдилар.\nУлар тўй баҳонасида башанг кийиниб олишган, аммо чеҳралари тунд, қовоқлари солиқ ҳолда кетиб бормоқда эдилар. Буни қарангки, ўғиллари бойвучча хонимга уйланмоқда, келиннинг сепига катта ер, яхшигина уй-жой ва пул берилганди. Жерландо энди ўқишини давом эттирмаса ҳам бўлади, уй-жой ишлари билан отаси шуғулланаверади, бундай ишларнинг жонини киргизади. Келиннинг ёши улуғ-да. Балки, бир томондан бу яхшидир. Меросхўр бўлиб қолади. Табиат қонунларига кўра, у аввалроқ бу дунёни тарк эца, Жерландо эркин ва пулдор бойвачча бўлади-қўяди.\nМер ҳузурига етиб келишганда Элеаноранинг хўрлиги келиб, йиғлаб юборди. Қариндошлар унинг ёнига куёвни суриб қўйдилар. Аммо Элеонора томондан гувоҳликка келган қари доктор куёв ҳозир четроқда турани маъқул, деди.\nЙиғидан ўзини тўхтата олмаётган Элеонора никоҳ қайд қилинадиган саройга кириб келди. Ёнида уятдан, ўнғайсизликдан янада беўхшов, тўпори бўлиб кўринаётган куёвга кўзи тушди-ю, ғазаби қайнаб кетди; «йўқ-йўқ» дея қичқириб юборишига бир баҳя қолди. Зора, куёв никоҳни рад эца деб, унга қаради. Аммо икковлари ҳам тақдирга тан бериб «розиман» деган жавобни бердилар. Тезда никоҳ расм-русумлари бажарилди. Маросимда қатнашганлар худди мотамда иштирок этгандек совуққина қўрғонча томон йўл олдилар. Элеонора қадрдон дугоналаридан ажралгиси келмасди. Аммо у эри, қайнона-қайнотаси ўтирган извошга ўтиришга мажбур эди.\nКелинчак ўз хонасига чиқиб, бир оз дам олиш мақсадида изн сўради. Унга рухсат бердилар. Элеонора хонасига чиқиб, келин билан куёв учун ўрин тўшаб қўйишганини кўрди-ю, донг қотиб қолди. Наҳотки болакай билан бир тўшакда ёца! Ҳечам-да! Бундай бўлиши мумкин эмас! Асло! Келинчакни титроқ босди, дарҳол ўзини бошқа хонага урди-ю, ичкаридан эшикни қулфлаб олди. Креслога ўтирганча қўллари билан юзини беркитди.\nҲа, у номусдан ерга кириб кетай дерди. Шу хонимга уйлангани учун дили азобда эди. Барчасига отаси айбдор, «ўқи, ўқи» деб ҳол-жонига қўймади, хоним ҳам уни тинмай мазах қиларди, дилини оғритарди. Мана, оқибати нима бўлди. Отаси бўлса қариқизни келин қилганидан хафа ҳам эмас. Баҳонада ерли-жойли, пулдор бўлиб олди. Аммо ўғлининг ҳоли не кечади. Қизиқ, ўзидан икки баробар катта хоним билан қандай яшайди, ахир ундан қўрқади-ку! Xоним шармандаликдан қутулиш учун унга турмушга чиқишга рози бўлди. У хонимга хотини сифатида қайси юз билан қарайди. Устига-устак отаси ўқишини давом эттиришини талаб қилиб турибди. Ўқишга қандай боради, ахир ҳамма унинг устидан кулади-ку! Келиннинг ёши куёвникидан йигирма ёш катта бўлса, устига-устак семизлигини айтмайсизми! Xудди айиққа ўхшайди-я.\nЖерландо бориб келин ўтирган хонанинг эшигини аста қоқди. Бир оз кутди. Жавоб бўлмади. У билан қандай муомала қилса экан? Дабдурустдан сенласамикан? Жин урсин ҳаммасини! Қандай шармандалик. У нега жавоб бемаяпти? Ҳойнаҳой эшик қоқаётганимни эшитмаётгандир. Жерландо эшикни қаттиқроқ қоқди. Яна бир оз кутди, жавоб бўлмади. Жерландо батамом ўзини йўқотиб қўйди. Онаси ўргатгандек қилиб келинни номини айтиб аста чақира бошлади. Аммо овози ўзига кулгили бўлиб туюлди, чунки довдираб келиннинг исмини адаштириб, «Энеолора» деб чақирган эди. Дарҳол қилган хатосини тузатиб дабдурустдан баланд, буйруқнамо оҳангда Элеонора, деб чақирди.\n– Xўш, энди нима қиласан? – деган саволга тутди ота ўғлини хизматкорлар дастурхонни йиғиштиришаётган пайтда. – Айт, нима қиласан? Бу ёғини ўзинг ҳал қил!\nОҳ, қани энди боши очиқ бўлса-ю, у ҳам онасига эргашиб уйига кеца, дарахт тагида мазза қилиб ором олса!\nОтаси уни ўқитмоқчи бўлганида ҳам узоқни кўзлаган экан. Энди ўқишни давом эттиради. Xотини олдида ивирсиб юрганидан кўра бориб ўқигани маъқул. Мабодо, ўртоқлари устидан кулиб, мазах қилгудек бўлсалар, адабларини бериб қўяди. Ахир у бойвачча-я, яхши ўқимаса ўқишдан ҳайдаб юбора олмайдилар. Бу ердаги бойваччалар олдида шарманда бўлмаслик учун ҳам астойдил ўқийди. Тез кунда қолган дарсларни ҳам ўзлаштириб олади. Яна тўрт йил ўқиса агроном ёки танобчи деган ҳужжатни олади. Қайниси кўзга кўринган адвокат, опасини кўнгилдагидек одамга узатмаганидан эзилиб юргандир. Ҳечқиси йўқ, ишимни топиб олганимдан кейин ўзи таъзим қилиб келади ҳали! Ҳа, албатта, қўли кўксида келади! Шунда у: «Менга қари опангни хотинликка бердингми», деб уялтиради, «Мен ҳам ўқимишли инсонман, ёш ва гўзал хотинга уйланишга ҳаққим бор», деб қайнисини тузлайди. Шу ўй-хаёллар билан бошини панжарани ушлаб турган қўллари устига қўйди-ю, пинакка кетди.\nТун ярмидан оққанда худди соя каби ичкаридан Элеонора чиқиб келди. У Жерландони уйғоқ деб ўйлаганди. Унга нисбатан ачиниш ҳисси уйғонди ва баногоҳ уни ваҳима босиб кетди. Элеонора ўз қарорини унга айтиш учун хонасига олиб кириш мақсадида уни уйғоцаммикан, деган хаёл билан жойида тик туриб қолди. Аммо эри саналмиш бу кимсани уйғотиш учун қўлини унга теккизолмади, унинг исмини айтиб чақиришга ҳам журъат этолмай, хонасига кириб кетди.\nЖерландо ўқишга шўнғиб, имтиҳонларга тайёргарлик кўра бошлади. Вақт жуда оз қолганди, бор-йўғи уч ҳафта. Xудо ўнглаб астойдил ҳаракат қилса борми, уч йилдан бери уддасидан чиқолмай келаётган ўқишини тугатиб, етуклик ҳужжатини қўлга киритар.\nКекса хизматкор кампир Жеза Элеонорага чақалоққа кўйлак билан қалпоқча тикишни ўргатди. Тақдир Элеонорага шундай овунчоқ ҳадя этяптики, энди барча кўргуликлари унут бўлади. Xоҳ ўғил фарзанд кўрсин, хоҳ қиз, унга бутун борлиғини бағишлайди! Парвардигор ол қулим, деб ўғил фарзанд ато эца борми, ажойиб иш бўлурди. Элеоноранинг ёши ҳам ўтиб қолган – узоқ умр кўрадими, йўқми, худо билади – қиз болани тўпори отасига қандай ишониш мумкин? Қиз бола деганлари нозик нав-ниҳол бўлади. Ўғил бола кўпам ҳаётда қийналмайди, бир кунини кўриб кетаверади.\nЖеза энсаси қотиб: «Ҳа, шу ерда», деб тўнғилларди. Сўнг елкаларини қисганча ижирғаниб лабини бураркан:\nЖерландо ўзини қўярга жой тополмасди. Ишга қўли бормас, аламли изтироблар оғушида юрак-бағри эзилмоқда эди. Xотини унинг кўкрагидан қанчалик итарса, у хотини томон шунчалик талпинарди. Дабдурустдан хотинидан кўнгли совий бошлади. Қўрғонни эплаштириш ташвиши Жерландонинг бўйнида эди.\n– Етар, бас! Мени мазах қилаяпсанми! Ҳа, отам оддий деҳқон, мен ҳам. Нима, бойвуччаман деб керилаяпсанми? Бу латта-лутталарингни кўзимдан йўқот! Болага шоҳона кўйлакларнинг кераги йўқ. У ҳам менга ўхшаб деҳқон бўлади. Xизматкор кампирнинг жавобини бер, йўқолсин уйимдан. Уй-жойга ҳам, ош-овқатга ҳам бугундан бошлаб ўзинг қарайсан. Онам юргизаётган рўзғорни сен ҳам эплайсан, ўлиб қолмайсан. Тушундингми гапимга!\n– Онанг билан ишим йўқ,– деди у Жерландонинг кўзига виқор-ла тик боқиб.– Мен синёраман, сен мени деҳқон аёлига айлантира олмайсан.\nЖерландо қилган тўполонидан пушаймон бўлиб, қўрқувдан онасини чақиргани югуриб кетди. Дояни олиб келиш учун бир болани шаҳарга жўнатдилар. Келинининг боласи тушиб қолишидан қўрқиб кетган Жерландонинг отаси тайёр уй-жойидан айрилиб қолишидан хавотирланиб, ўғлини: «Нима қилиб қўйдинг, аҳмоқ бола,– дея койий кетди.– Xотининг ўлиб қолса, нима қиласан? Фарзандингдан айрилиб қолсанг-чи? Xароб бўласан, тушундингми? Ўқишни ташладинг! Бирон-бир ишнинг уддасидан чиқолмайсан-ку, нодон бола! Қараб тур, итдек хор бўласан!\nЭлеонора бир оз ўзига келгач, жазаваси тутган кампирга «жим» дегандай бош чайқади. У кетаётган қон билан бирга вужудидан сўнгги куч-қуввати, яшаш онлари жисми жонини тарк этаётганини ва танаси музлаб бораётганини ҳис этмоқда эди. Бу дунёни тарк этгани бир жиҳатдан маъқулдир. Тавба, ўлим қўрқинчли эмас экан. Балки бу боқий дунёнинг ташвишларидан тўйиб кетгани учун ҳам дорилбақога рихлат этиш унга бир қадар ёқимли туюлаётгандир. Ранги оппоқ оқариб кетган Элеонора кўзларини шифтга тикканча абадий уйқуга кетишини кутиб ётарди. Никоҳ кечасида гувоҳ сифатида қатнашган шифокорни гўё тушида кўраётгандек эди. Элеонора унга боқаркан, юзида ним табассум пайдо бўлди.\nЭлеонора энди одам қаторига кирмай, юрагим ёрилиб бу дунёни тарк эцам керак, деб ўйларди. Аслида ундай бўлмади... Барча азоблар ортда қолди. Аста-секин ўрнидан туриб, Жеза кампир ёрдамида хона ичида юра бошлади; қувватга киргач, пиллапоялардан аста-аста пастга тушиб, очиқ ҳаводан тўйиб-тўйиб нафас олди. Кейин-кейин ҳар оқшом қўрғоннинг жанубий томонидаги баландликкача борадиган бўлди. У ердан денгиз қирғоғи бемалол кўзга ташланарди. Элеонора дастлабки кунлари у ерга Жерландо ва Жеза ёрдамида, кейинчалик эса Жеза кампир ҳамроҳлигида борарди, ниҳоят, кучга киргач, ёлғиз ўзи борадиган бўлди.\n– Ўғлим, хотинингни ёлғиз қолдирма. Унга ғамхўрлик қилишинг керак. Ёнидан сира силжима, ишончини, меҳрини қозон. Xотинингни шунга мажбур қилгинки, хизматкор кампир унинг хонасида тунамасин. Келинимиз ҳозир ўзини яхши ҳис этяпти, тунлари унга хизматкорнинг ҳожати йўқ,– дея уқтирардилар.\n– Ҳа. Xотиржам бўл, – деб гапни қисқа қилди.\n– Xат дейсанми?\n«Қизиқ, бу қандай хат экан. Васиятномамикан. Демак, барча мол-мулкларни эрига қолдираётган экан-да. Xатда нималарни ёзди экан-а? Аёллигига бориб, ниманиям ёзганийкин! Ёзганларини нотариус тасдиқламаса, у қонуний ҳисобланмайди-ку. Укаси ҳам суд ходими бўлса, судлашиб бор-будларини тортиб олиши туган гап.\nСудлашиб барака топмайсан. Судлашиб юришни худо кўрсатмасин. Биздай ночорларнинг кучимиз етмайди уларга. Укаси ўчакишиб бизни хонавайрон қилади. Оқни қора, қорани оқ, деб тураверишади. Ким билади дейсан, ўша тортмада ҳеч қандай хат йўқдир. Сендан қутулиш мақсадида шундай деяётгандир. Xатни ўз кўзинг билан кўрдингми? Йўқ, кўрмагансан. Боланг бўлганда борми, барчаси бошқача тус олган бўларди. Алданиб қолмагин тағин. Гапимизни икки қилмай фарзандлик бўлиш ҳаракатига туш. Xат билан иш битадими?» – тинмай ўғлига уқтирарди отаси.\n– Бу ерда нима қилиб ўтирибсан? – деди Жерландо унинг қаршисига келиб. – Xудди мотамсаро оналардек ўтирибсан-а.\nКутилмаганда Жерландо журъацизлик билан унинг билагидан ушлаётганида Элеоноранинг ҳуши ўзига келди.\n"http://www.kutubxona.com/wiki/index.php?title=Luiji_Pirandello._Sholroʻmol_(hikoya)_/_Kiril&oldid=14676" dan olindi


Президент COVID-19 бўйича ҳақиқий рақамларни яширмаслик ҳақида огоҳлантирди - UzNews.uz\nШавкат Мирзиёев касалланганлар бўйича ҳақиқий рақамларни яширганлик учун жиноий жавобгарлик ҳақида огоҳлантирди.\nЖума куни Шавкат Мирзиёев иштирокида бўлиб ўтган йиғилишда ушбу ҳафтада кунига ўртача 370та янги бемор аниқлангани, карантин талаблари юмшатилган ҳозирги шароитда ушбу рақам назорат кўрсаткичи бўлиши қайд этилган.\nҲокимлар, сектор раҳбарлари ҳамда мутасадди идоралар ходимлари ҳар бир маҳаллада, жамоат жойлари, транспорт ва корхоналарда санитария талаблари бажарилиши бўйича темир интизомни таъминлаши зарурлиги айтиб ўтилди.\n«Айниқса, тўй-маросимларни бир неча кун давомида ёки бир кунда 3-4 марта ўтказиш ҳолатларига чек қўйиш керак», - дейилади хабарда.\nКоронавирус билан касалланган беморларни дунёдаги илғор ва ишончли усуллар билан даволаш учун барча чоралар кўрилаётгани, жумладан, ҳозирги пайтда мамлакатда Россия, Германия, Туркия, Хитойдан 75 нафар юқори малакали шифокор иш олиб бораётгани таъкидланди.\n«Инфекцияни юқтирмаслик, аввало, ўзимизга, ўз соғлиғимизга бўлган эътиборимизга, оиламиздаги муҳитга боғлиқ. Агар ҳамма, бутун жамиятимиз тозалик, тиббий ҳимоя ва ижтимоий масофа қоидаларига амал қилса, касаллик кўпаймайди», – деган Шавкат Мирзиёев.


2018 мунажжимлар башорати (16.07.2018 – 22.07.2018) ⋆ Tush tabirlari mukammal sayt\nАвтор TUSHDA На чтение 9 мин Просмотров 22 Опубликовано 17.07.2018\nҚой мунажжимлар башорати ҳафталик енг тогри башорат\nБузоқ мунажжимлар башорати ҳафталик енг тогри башорат\nЕгизаклар мунажжимлар башорати ҳафталик енг тўғри башорат\nҚисқичбақа мунажжимлар башорати ҳафталик енг тўғри башорат\nАрслон мунажжимлар башорати ҳафталик енг тўғри башорат\nПаризод мунажжимлар башорати ҳафталик енг тўғри башорат\nТарози мунажжимлар башорати ҳафталик енг тўғри башорат\nЧаён мунажжимлар башорати ҳафталик енг тўғри башорат\nЎқотар мунажжимлар башорати ҳафталик енг тўғри башорат\nТоғ ечкиси мунажжимлар башорати ҳафталик енг тўғри башорат\nҚовға мунажжимлар башорати ҳафталик енг тўғри башорат\nБалиқ мунажжимлар башорати ҳафталик енг тўғри башорат\nҚо`й буржининг яхши ахлоқларини шакллантириш ва ёмон одатлардан халос бўлиш учун қулай вақт. Агар сиз фаолиятингиз натижаларидан жуда мамнун бўлмасангиз, унда кун тартибини тартибга солишнинг бошланиши керак. Ва кун давомида сизнинг вақтингизни қаерда ва қандай сарфлаётганингизни таҳлил қилишингиз керак. Катта таҳлил билан сиз катта пул сарфлаган вақтингизни беҳуда сарфлаб, фойдали нарсалар билан алмаштиришингиз мумкин бўлади. Агар ҳафтанинг иккинчи ярмида камида уч ёки тўрт кун давом етадиган янги режим билан сиз ушбу режимни қандай одатий ҳолга айлантириши ва сизнинг кундалик ҳаётингизда доимий равишда ўзгариб кетишини ҳайратда қолдирасиз. Ишларга кўпроқ вақт сарфлашга ҳаракат қилинг. Квартирада инвентаризация қилиш, кабинетларни ва жавонларни ажратиб олиш ва кераксизларни ахлатга ташлаш фойдали бўлади. Бу сизга яшаш жойини бўшатиш ва ҳаётингизга янги енергия бериш имконини беради.\nбу ҳафта шахсий ҳаётида бахтли ўзгариш бўлиши мумкин. Турмуш ўртоғи билан бўлган муносабатлар жуда мос келади. Ҳамкорнинг қисмида сизнинг умумий саволларингизни ҳал қилишда масъулият ва истак пайдо бўлиши мумкин, шу билан сиз юкингизни енгиллаштирасиз ва сизни кўп бўш вақтни озод қилишингиз мумкин. Бунинг ҳаммаси муносиб, чунки сиз ўзингизнинг ижодий юксалишингизни ҳис қила оласиз. Еҳтимол, баъзи бир санъат ёки игна билан ҳайратга тушасиз. Емай топган Таурус, ёқимли ҳис-туйғулар ва таассуротлар сизни ғазаблантирганда ҳиссиётларнинг кучайиб бориши давридан омон қолади. Ҳафтанинг охиригача сиз севги ва қўзғалишни таклиф қилишингиз мумкин. Дам олиш кунлари нишонлаш ва тўй учун еълон қилинади. Байрам тадбирларига бориш яхши. Ҳафтанинг енг муаммоли мавзуси мансабдаги ҳолат ва ҳукумат билан муносабатлар бўлиши мумкин.\nҲафтанинг бошида юлдузлар Егизакга сайёҳлик сафарлари ва иш сафарларига боришни маслаҳат бермайдилар. Йўлда сиз кутилмаган ҳодисалар юз бериши мумкин. Шунингдек, бу кунларда сизнинг обрўингизни еътиборга олинг. Кеккайган инсонлар сизнинг атрофингиздаги бошқаларнинг таъсирчан таассуротини яратишга ҳаракат қилишлари мумкин. Сизнинг тажовузингизнинг намоён бўлишига қарши туринг ва уни тўхтатманг — бу сизнинг обрўингизга зарар йетказадиган жой. Ҳафтанинг иккинчи ярмида оилавий ҳаёт ва кундалик уй вазифалари туртки бўлади. Яқин қариндошлар билан муносабатлар ўзаро тушуниш, меҳр ва муҳаббатга асосланган. Ҳозирги таъмирлаш ишлари билан шуғулланиш, яшаш жойини ўзгартириш ва тартибга солиш яхши. Уйни чизиш, чироқпоя, декоратив нарсалар, ёпиқ ўсимликлар, гуллар билан безаш. Сиз ўзингизнинг даҳшатли таъмингизга ега бўласиз ва сизнинг барча янгиликлар оила аъзоларингизга мурожаат қилади.\nҲафтанинг бошида хўрозлар оғир вазиятга тушиб қолишлари мумкин. Жисмоний ёки молиявий зарар етказиш хавфини туғдирадиган бирон бир иш қилмасликка ҳаракат қилинг. Айниқса, спорт билан шуғулланиш ёки автомобилларни ишлатиш билан, масалан, мотоцикл ва автомобилларда пойга қилиш спорт билан шуғулланиш нотўғри. Бу бўғинлар ва мушаклар зарарланишига олиб келиши мумкин. Бундан ташқари, талабга жавоб бўлмаган молиявий инвестициялардан қочиш, қарзга берилмаслик ва бермаслик керак. Ҳафтанинг иккинчи ярми шахсий ижодкорликни, қизиқарли одамлар билан мулоқотни яхшилайди. Учрашувларга кейинги ташрифлар билан романтик таниш бўлиши мумкин. Таклифни, шаҳарни, янада мустаҳкамланади қилиш учун таклифларни рад қилманг. Шундай қилиб, қизиқарли бўлади. Яхши ўқиш даври. мунажжимлар башорати 2018\nҲафтанинг бошида, шерлар ва сизнинг рақибларингиз сифатида фаолият юритадиган бошқа кишилар билан муносабатда бўлганда Лионс кўпроқ еҳтиёт бўлишлари керак. Бирлаштирилган иттифоқда, ҳамкорлар тажовузкор хатти-ҳаракати туфайли муносабатлар ёмонлашиши мумкин. Умуман олганда, ўзингизни душманликларини кўрсатадиган тажовузкор одамлардан ўзингизни узоқлаштиришга ҳаракат қилинг. Акс ҳолда, бундай алоқалар сиз учун муаммо туғдириши мумкин. Ҳафтанинг иккинчи ярми ҳаётингизга жуда ёқимли ҳис-туйғулар келтиради. Сиз оилангиз ва дўстларингиз, оилангиз аъзолари билан рози бўласиз. Яхши ҳиссиётларнинг сабаби уй учун катта миқдорда харид ва оилавий байрам сифатида бўлиши мумкин. Мисол учун, қариндошлар ташриф буюриши мумкин ва сиз байрам дастурини ёритиб, бошқа тайёргарликларни ўтказишингиз керак. Уй-жой ижараси ва уй сотиб олиш учун яхши вақт.\nПаризодлар ҳафтанинг бошида ҳозирги ишларга аралашиши мумкин. Ўзингизни жисмонан ортиқча юкламасликка ҳаракат қилинг. Акс ҳолда, соғлиғи ёмонлашишига олиб келиши мумкин. Агар уйингизда ит бор бўлса, унга ғамхўрлик қилишда еҳтиёт бўлинг. Сизга жисмоний зарар етказадиган ўз-ўзидан тажовузсиз тажовуз ҳоллари чиқариб ташланмайди. Ҳафтанинг иккинчи ярми сизнинг шахсий ривожланишингизни яхшилайди. Сиз ўзингизнинг ғайриоддий қизиқишингизни, билим олиш истагингизни, ўрганиш ва бошқалар билан мулоқот қилишни ҳис қила оласиз. Сиз ўзингиз қизиққан шахс билан мулоқотда бўлган киши билан танишишингиз мумкин. Учрашувни ташкиллаштиринг. Бу ҳолда ҳамма нарса ажойиб бўлади. Сизнинг мулоқотингиз доираси кенгайтирилиши ва янги қизиқарли ва таъсирли одамлар билан тўлдирилиши мумкин. Шунингдек, гўзаллик салонида косметик воситалар учун ҳам яхши вақт бўлади, натижада сизнинг ташқи кўринишингиз янада жозибадор бўлади. Бу, айниқса, аёллар учун тўғри.\nҲафтанинг бошида танҳо тарози севгилиси билан жанжаллашиши мумкин. Сизнинг норозилигингизни чеклаб, тинчроқ йўл тутинг. Ҳаддан ташқари тўғри хатти-ҳаракатлар романтик муносабатларни сақлаб туриш ва ривожлантиришга ёрдам бермайди. Шу кунларда сиз болаларни тарбиялашда қийинчиликларга дуч келишингиз мумкин. Фарзандингиз тўлиқ ташқаридан чиқиб, тинглашни тўхтатиши мумкин. Бола тажовузининг намойишлари аниқланмайди. Таълимнинг қаттиқ усуллари вазиятни янада кескинлаштириши мумкин. Ҳафтанинг иккинчи ярми еса тасалли ва ёлғизликни яхши кўрадиганларни қўллаб-қувватлайди. Еҳтимол, сиз бошқаларни безовта қиласиз ва сиз жозиба ва тинчлик топасиз. Руҳий амалиётлар билан шуғулланиш, ўзингизни камтарликда ўргатиш ва ўзингизнинг ички дунёнгизни чуқурлаштириш учун яхши. Ўзингизни уйғунликда топиб, атрофдагилар билан осонгина учрашинг.\nафтанинг бошида оиладаги беқарор муносабатлар Чаён учун бош оғриғи бўлиши мумкин. Еҳтимол, оила аъзоларидан бири фаол ёки тажовузкор бўлиб қолиши мумкин, бу соғлом психологик муҳитни беқарорлаштириши мумкин. Шунингдек, оилангизда аллақачон юз бериши мумкин бўлган муаммолар пайдо бўлиши керак. Оила аъзолари билан биргаликдаги ҳаракатлар тўғрисида келишувга еришиш сиз учун қийин бўлиши мумкин. Ҳафтанинг иккинчи ярми анча ижобий. Сиз дўстларингиз ва ҳамкасбларингизнинг қўллаб-қувватлаши орқали ўзингизга ишонч ҳосил қиласиз. Ушбу кунларни ўз-ўзини ривожлантириш ва ўрта муддатли режалаштириш учун фойдаланинг. Дам олиш кунлари сизга ёқимли ажабланиб кутишингиз мумкин. Мисол учун, сизнинг севимли хоҳишингиздан бири амалга ошиши мумкин. Вазиятлар сизни ҳар қандай ишда сизга ёқади.\nҲафта бошида юлдузлар сагиттариларга иш сафари ва танишишни режалаштиришга маслаҳат бермайдилар. Контактларни кенгайтиришга ва бошқа одамларни ёрдамга жалб қилишга бўлган уринишингиз фасо бўлиши мумкин. Аслида сиз тез-тез сиз билан ҳамкорлик қилишдан бош тортадиган бошқаларнинг тажовузкор хатти-ҳаракатларига дуч келишингиз керак. Ва бу муваффақияцизликлар асаб тизимини беқарорлаштириши мумкин. Шунинг учун, фақат ўз куч ва имкониятларига таянишга тавсия етилади. Бошқа одамлар сизга қўшимча муаммолар келтириши мумкин. Ҳафтанинг иккинчи ярми махфий фаолиятларга ёрдам беради. Яширин дипломатия соҳасидаги муваффақиятга еришасиз. Бундан ташқари, нуфузли патрондан ҳимоя олишингиз мумкин. Одатда, олий ҳокимиятга ега бўлган юқори лавозимли шахслар билан ишончли муносабатлар бўлиши мумкин. мунажжимлар башорати 2018\nҲафтанинг бошида одатда «Кўкнаглар» нинг молиявий ҳолати жуда қийин бўлиши мумкин. Бу сизнинг харажатларингизни қатъий назорат остига ололмайсиз. Шу кунларда сизнинг бюджетингиз учун салбий оқибатларга олиб келмасдан, пул қолдиқлари учун пул йўқотишлари одатий бўлиши мумкин. Бу, айниқса қарзда яшашга одатланганлар учун ва уларнинг бюджети мувозанатини барқарорлаштира олмайди. Ҳафтанинг иккинчи ярми ишларнинг яхшиланиши билан боғлиқ. Дўстлар ва ҳамкасблар томонидан қўллаб-қувватлангани ортиб бормоқда. Сизни қизиқарли саёҳатга ёки сафарда кўришга таклиф қилишингиз мумкин. Яхши мактабга бор. Интернетда мулоқотнинг ижобий томони тобора ўсиб бормоқда. Сиз ижтимоий тармоқларда алоқалар орқали янги дўстларни қабул қилишингиз мумкин. Бундан ташқари, учрашувнинг истиқболлари ва ҳақиқий ҳаётдаги муносабатларни давом еттириш билан ишқий виртуал таниш бўлиши мумкин.\nҲафтанинг бошида одатда Қовғалар ўзларини оддий ҳаракатлардан халос етишлари қийин бўлади. Сизнинг ташаббусларингиз асосан ҳалокатли бўлиши мумкин. Шунинг учун сизнинг ҳаракатларингиз зиддиятли бўлиши мумкин, чунки тинч ва конструктив мулоқот ўрнига агрессив тўғри босимга ўтишингиз мумкин. Бугунги кунда ҳамкорлигингиз сизнинг хатти-ҳаракатларингиздан азият чекиши мумкин. Турли фикрлардан кўра кўпроқ чекланган ва бағрикенгроқ бўлишга ҳаракат қилинг. Енг муҳим нарсалар, ҳафтанинг иккинчи ярмига, еҳтимол, бахтли бўласиз. Бу карийер ўзгаришида яхши вақт. Сизнинг компаниянгизда кўпроқ ўзгаришлар юз берганда, сиз ўзингизнинг иш жойингизнинг ривожланиши учун кўпроқ имкониятлар очиб берасиз. Бундан ташқари, баъзи шароитларда, бир киши юқори ижтимоий мавқеини ушлаб билан яқин муносабатларга мумкин. Хизмат кўрсатиш романининг бошланиши учун одатий ҳолат. мунажжимлар башорати 2018\nбалиқ, ҳафтанинг бошидан ноқулай бўлиши мумкин. Агар бепул режимида фаолият бўлганингизда қийинчиликлар юзага келади. Агар тўсиқларни ва чекловларни дуч келганда, сиз ҳаракатлар қанча тақиқ остида сизга еканлигини тушуниб етади. Бу олдиндан тузилган ваъдалар туфайли ташқи чекловлар бўлиши мумкин, шунингдек сизнинг ғилдиракка таёқчани қўйишга уриниши мумкин бўлган махфий детекторларнинг харакатлари туфайли. Ҳафтанинг иккинчи ярми анча оптимистик. Ўша пайтда, сизнинг иш, турмуш қурган ва ҳамкорлик яхшилаш. Сизга ҳар қандай масалада осонгина муросага еришиш имконига ега бўласиз. Никоҳ севги ва ўзаро ёрдамга асосланган. Музокаралар муваффақиятли давом етмоқда. Яхши таклиф меҳмонлар сифатида байрам жамоат воқеалар пайдо.


Wi-Fi тармоғи паролини билишнинг 5 усули » Ўзбекистон янгиликлари – Zamin.uz\n22:22 Тил  Ўзбекча\n02-05-2016 | 10:11\nZAMIN.UZ / Технология / 02 Май 2016 года520\nWi-Fi тармоғи паролини билишнинг 5 усули\nАйримлар ўз Wi-Fi тармоғининг паролини унутиб қўяди. Бу айниқса компьютер ёки гаджетлар тез-тез алмаштириб турилганда кўп кузатилади. Мана шундай вазиятда паролни топишнинг беш усули мавжуд. Бу ҳақда «Лайфхакер»га асосланиб «Дарё» нашри ёзмоқда.1. Роутердаги стандарт паролни текширингБу усулни ўзингизга тегишли роутерга нисбатан қўлласа бўлади. Замонавий роутерларнинг кўпчилигида ўзига хос тармоқ номи ва пароль мавжуд бўлиб, улар серия рақами келтирилган ёрлиқда бўлади.Роутернинг ташқи юзасини синчиклаб кўздан кечиринг. Агар у ерда ҳеч қандай ахборот бўлмаса, йўриқномани ўқинг ёки интернетдан роутер моделини қидириб кўринг.2. Паролни Windows тармоғи созламаларидан билиб олингАгар тармоққа Windows орқали уланган бўлсангиз, унда пароль сақланиб қолади. Windows’нинг версиясига қараб меню пунктларининг номи фарқланиши мумкин, аммо мазмунан улар бир нарсани англатади.«Тармоқлар ва умумий фойдаланишни бошқариш маркази»га кириб, симсиз тармоқлар рўйхатига ўтинг. Сўнг керакли тармоқ хусусиятларини очиб, «Тармоқ хавфсизлиги калити» сатрида паролни кўринг. «Киритилаётган белгиларни кўрсатинг» бандига галочка қўйишни унутманг.3. OS X’даги «калитлар дастаси»дан паролни топингMac дастурида ҳам жиддий фарқ йўқ. OS X илгари фойдаланилган барча тармоқларнинг паролини сақлаб қолади.«Калитлар дастаси»да барча пароллар сақланади. «Дастурлар»дан Spotlight’ни ишга туширинг, пастроқдаги панелда «i» тугмасини босинг. «Паролни кўрсатиш» бандига галочка қўйиб, маъмур шифрини киритинг ва Wi-Fi паролини олинг.4. Паролни роутер веб-интерфейсидан топингАгар роутер веб-интерфейсига кира олсангиз, паролни ўша ердан топишингиз мумкин. Бунинг учун браузердан 192.168.0.1 ёки 192.168.1.1 манзилига ўтиб, логин ва паролни киритинг. Ҳар бир ишлаб чиқарувчининг меню структураси бироз фарқланади, аммо барчасида Wireless Network бўлими бор — уни топиб, Security пунктига киринг. У ерда симсиз тармоқ пароли сақланади.Пароль беркитилади, у акс этиши учун Display password тугмасини босинг.5. Паролни бекор қилиб, янгисини киритингПаролни ҳеч қанақасига топа олмасангиз, уни бузиш ёки бекор қилиш лозим. Бу усулнинг ягона нуқсони — агарда провайдерингиз уланишнинг ўзига хос созламаларини қўлласа, уларнинг барчасини бошқатдан созлаб чиқишга тўғри келади.Роутерни олиб, унинг портлар ва бошқарув тугмалари жойлашган қисмини кўздан кечиринг. Ёнида Reset деб ёзилган кичик тешикни қидиринг. Уни қисқич ёки игна билан босиб, бир неча сония давомида ушлаб туринг. Агар бу кор қилмаса, унда Reset’ни босиб, роутерни 30 секундга ўчиринг, сўнг ёқиб, яна 30 секунддан кейин тугмани қўйиб юборинг. Шундан сўнг роутер созламалари бекор қилинади ва сиз юқорида кўрсатилган усуллардан бири ёрдамида паролни билиб олишингиз мумкин бўлади.\nЎқишни тавсия қиламиз 2016 йил ёзида Microsoft йирик Windows 10 янгиланишини чиқаради\n09:27 / 13-11-2015\nWindows 10 орқали йўқолган қурилмаларни топиш имконияти пайдо бўлади\n23:20 / 05-10-2015\nWindows 10 операцион тизими 10та вариантда тақдим қилинади\n18:31 / 15-05-2015\n19:38 Сенда қанча вақт қолганини биласанми???


Навоийда сервисни ривожлантиришга 30 млрд сўм ажратилмоқда — Review.uz\nУшбу кредит линияси олти ойлик имтиёзли давр билан Марказий банк асосий ставкаси даражасида 3 йил муддатга берилади.\nПрезидентнинг 2020 йил 16 июндаги "Хизматлар соҳасини қўллаб-қувватлаш чора-тадбирлари тўғрисида"ги қарори доирасида Навоий вилоятига 30 млрд. сўм ажратилмоқда.\nУшбу кредит линияси олти ойлик имтиёзли давр билан Марказий банк асосий ставкаси даражасида 3 йил муддатга берилади. Мазкур кредит линияси маблағларининг камида 20 фоизи аёллар ва ёш тадбиркорларга ажратилиши режалаштирилмоқда.\nМазкур маълумотлар Марказий банкнинг ҳудудий Бош бошқармаси, тижорат банклари ва Савдо- саноат палатаси раҳбарларининг Навоий вилоятида хизматлар соҳасида жадал ўсиш суръатларини таъминлаш, тадбиркорликни янада қўллаб-қувватлаш ва аҳоли учун янги иш ўринлари яратиш масалаларини биргаликда ўрганиб чиқиш бўйича ташкил этилган учрашувлари давомида баён этилди.\nТаъкидлаш жоизки, шу кунларда тижорат банклари вакиллари жойларда тадбиркорлик субъектлари вакиллари билан учрашиб, кредит линияси мақсадини тушунтирган ҳолда хизмат кўрсатиш соҳасидаги лойиҳалар пакетини шакллантирмоқда.\nҚарор ижроси доирасида республикамизнинг бошқа ҳудудларида ҳам кредитларни хизмат кўрсатиш соҳасидаги истиқболли лойиҳаларга йўналтириш бўйича ишчи гуруҳлар фаол иш олиб бормоқда. Ушбу соҳага жами 1 трлн. сўм миқдорида кредитлар ажратилиши кўзда тутилган.


16.12.2018 17:02 0 128\nОлимлар эҳтиёж туғилганда ўз шакли ва ўлчамини ўзгартира оладиган дронни яратишди. Бу учиш қийин бўлган жойларда ишлашни енгиллаштиради, деб хабар бермоқда «News.ru».\nКвадрокоптерларнинг асосий камчиликларидан бири шундаки, қурилманинг катта ўлчамдалиги тор жойларда учишга йўл қўймайди. Янги ишлаб чиқилган дрон керак бўлганда «қўллар»ини йиғиши ва кичрайиб олиши мумкин.\nИшлаб чиқарувчилар янги дрон учиш қийин бўлган жойларда ишлашга жуда қулай бўлади. Айни дамда дроннинг прототипи синовдан ўтказилмоқда.


Мамлакатга парвозларнинг бекор қилиниши туфайли Миср туристик сектори 500 млн доллар йўқотади\n11:08 / 08.11.2015\nҚиш мавсумида Миср курортларида жойларнинг банд этилишининг бекор қилиниши, бир қатор мамлакатлардан парвозларнинг тўхтатилиши туфайли мамлакатнинг туристик сектори 500 млн доллар зарар кўради. Бу ҳақда Миср туристик палаталари уюшмаси бошқаруви аъзоси, Қизил денгиз курортларидаги энг йирик меҳмонхоналар тармоқларидан бирининг эгаси Хусом аш-Шоир маълум қилди.\n“Бир қатор мамлакатлардан парвозлар амалга оширилишининг тўхтатилиши ва қиш мавсуми учун меҳмонхоналарда жойлар банд этилишининг бекор қилиниши туфайли келадиган тўғридан-тўғри зарар 500 млн долларни ташкил қилади. Ҳисоб-китобларимизга қараганда, агар масала яқин 4-5 кунда ҳал қилинмаса, Миср бир йил давомида 2 млрд доллар йўқотади”, - унинг сўзларини келтиради РИА Новости.\nЖума куни Россия авиаалоқани тўхтатиб қўйди, А321 самолёти ҳалокати юзасидан суриштирув ишлари якунланмагунига қадар бу тақиқ амал қилади. Ундан илгарироқ Буюк Британия, Нидерландия, Ирландия ва Франция барча рейсларни бекор қилган эди.


Мудҳиш хунрезлик... - Fitrat.uz\nБош саҳифа / Хабарлар / Мудҳиш хунрезлик…\nMart 16, 2019\tМудҳиш хунрезлик…da fikr bildirishni o'chirish 43 Кўришлар\nБугунги глобаллашув жараёнида инсоният олдидаги муаммолар аввалги шаклу шамойили ва хусусиятини ўзгартириб, янгича маъно-мазмун касб этган ҳолда қаршимизда намоён бўлмоқда. Барчамизга маълумки, терроризм ва экстремизм бутун дунёни ташвишга ва хавотирга солаётган ана шундай муаммолардан биридир. Ҳозирги кунда мусулмон оламида содир бўлаётган воқеа – ҳодисалар инсонни чуқур қайғуга солади. Ислом оламини ларзага солаётган мудҳиш хунрезликлар ҳақидаги хабарлар кишининг ғам – қайғуга ботишига сабаб бўлмоқда.\nАна шундай ҳар бир мўмин-мусулмонни ғамга солган, беихтиёр кўзларидан дардли ёшларнинг оқишига сабаб бўлган ҳодиса куни кеча Янги Зеландияда содир бўлди. Қуролланган террорчилар Аллоҳнинг уйида фарз ибодатини адо этаётган мусулмон биродарларимизга қарата ўта ваҳшийлик билан, намойишкорона ўқ узишди. Сўнгги маълумотларга кўра, бу хунрезлик натижасида 100 дан ортиқ киши жабрланди, 50 нафарга яқини жон таслим қилди.\nБу хабар нафақат мусулмонларни, балки бутун дунёни ларзага солди.\nБу бутун мусулмонларнинг, жамийки уммати Муҳаммадийнинг мусибатидир. Инна лиллаҳи ва инна илайҳи рожиъун!\nШу муносабат билан барча мўмин-мусулмон биродарларимизга чуқур таъзия изҳор қиламиз, вафот этганларга шаҳидлик даражаси берилишини, уларнинг оила аъзолари, яқинлари ва бутун дунё мусулмонларига сабри жамийл ато этишини Аллоҳдан сўраб, дуолар қилиб қоламиз. Аллоҳнинг уйи ҳисобланмиш масжидда, яна мусулмонлар учун муқаддас ойлардан бири саналадиган Ражаб ойида, муборак жума кунида, фарз ибодатини бажараётган инсонларга нисбатан ана шундай ваҳшиёна қотилликни намойишкорона содир этганларни қандай аташ мумкин?! Уларнинг ҳаракатлари қайси дин таълимотларига, қайси эътиқод қоидаларига, қайси миллатнинг қадриятларига тўғри келади?!\n“Бирор жонни ўлдирмаган ёки Ерда (бузғунчилик ва қароқчилик каби) фасод ишларни қилмаган инсонни ўлдирган одам худди ҳамма одамларни ўлдирган кабидир. Унга ҳаёт бахш этган (ўлимдан қутқариб қолган) одам эса барча одамларни тирилтирган кабидир. Уларга расулларимиз (илоҳий) ҳужжатларни келтирганлар. Сўнгра уларнинг кўпчилиги ўшандан кейин (ҳам) Ерда исроф қилувчилардир (Моида сураси, 32-оят).\nҲадиси қудсийда эса бундай келтирилади: “Ким менинг дўстимга душманлик қилса, ҳақиқатда унга қарши уруш эълон қиламан” (Имом Бухорий).\nАллоҳ таолонинг душманига айланган киши қанчалар бадбахтдир.\nЯратганнинг қаҳрига учраган кимса икки дунёда ҳам хорлик ва азоб-уқубатдан бўлак нарса топмайди.\nАбдуллоҳ ибн Амр розияллоҳу анҳудан ривоят қилинган яна бир ҳадисда Набий соллаллоҳу алайҳи васаллам: “Аллоҳнинг наздида дунёнинг йўқ бўлиб кетиши, мусулмон кишининг ўлдирилишидан енгилроқдир”, дея марҳамат қилганлар (Имом Насаий).\nДарҳақиқат, мусибат сабаб юракларимиз қаттиқ оғриди, қалбимизга маҳзунлик инди, дилларимиз ҳасратга ботди. Аллоҳ таоло золимларга кифоя қилиб, мазлумларга нажот берсин! Мусибат аҳлига сабр-қаноат, матонат, ирода ато этиб, чеккан азиятларини юксак ажру – савоблар билан мукофотласин!\nРоббимиз қилаётган дуоларимизни қабул қилиб, Юртимиз ва бутун дунёда тинчлик, осойишталик, аҳиллик, тотувлик ҳукм суришини таъминласин!\nВассаламу алайкум ва раҳматуллоҳи ва баракотуҳу!\nТошкент вилояти матбуот хизмати\nАввалги БОЛАЛАЁТГАН БИДЪАТЛАР БОШИМИЗГА БАЛО БЎЛМАСИН!\nКейинги Ражаб ойи фазилати – Хайруллоҳ домла (видео)


Осиё Кубоги-2019: Яман терма жамоаси футбол дунёсидаги энг оғир вазифани бажармоқдами? - BBC News O'zbek\nБугунги мақоламиз бирор футболчининг шонли фаолияти тўғрисида эмас. Яманлик спортчиларга у қадар омад кулиб боқмаган: баъзилари террористлар томонидан ўғирлаб кетилган, бошқалари жангларга қўшилган, яна кимдир урушда ҳалок бўлган.\nМамлакат терма жамоаси Бирлашган Араб Амирликларида ўтаётган кубок учун тайёргарликни бошлагандан бери ушбу чемпионат урушдан толиққан миллатга кичик бўлсада, хаёлни чалғитиш имконияти сифатида хизмат қилмоқда.\n7 январь куни Яман футболчилари Абу Дабида минтақадаги энг қудратли жамоага қарши майдонга тушди. Гарчи ўйин яманликлар учун йирик ҳисобдаги мағлубият билан тугаган бўлса ҳам, уларнинг рақибига айланган Эрон терма жамоаси Фифа рейтингида 29-ўринни эгаллайди, Яман эса атиги 135-ўринни.\nАммо яманликларда финалга етиб олиш учун ҳали яхши имконият мавжуд. 12 январь куни уларга қарши тўп сурадиган Ироқ терма жамоаси сўнгги вақтларда у қадар яхши ўйин кўрсатмаётир.\nБМТ: Яман дунёнинг энг йирик очарчилик кулфатига дучор бўлмоқда\nБМТ Бош котиби: ҳар 10 дақиқада яманлик бола нобуд бўлмоқда\nИккига бўлинган мамлакат\nЯманда парокандалик бошлангандан буён футбол инфратузилмаси деярли парчаланиб кетган. Клублар тарқаган, стадионлар вайронага айланган.\nПрезидент Абдраббу Мансур Ҳадининг халқаро тан олинган ҳукумати ва Ҳузи исёнчилари ўртасидаги ихтилоф кескин кучайиши ортидан ўн минглаб яманликлар тўқнашувлар, очлик ва касаллик туфайли ҳалок бўлган.\nҲозирда Яман узра қора булутлар янада қуюқлашмоқда: тахминларга кўра, беш ёшдан кичик 85 минг нафар гўдак тўйиб овқатланмасликдан ҳалок бўлган, яна 14 миллион одам очлик хавфи билан юзма-юз турибди.\nУруш натижасида мамлакат иккига бўлиниб кетган. АҚШ ва унинг Ғарбдаги иттифоқчилари президент Ҳадини қўллаш важи билан Яманда ҳарбий ҳаракатлар олиб бораётган Саудия Арабистони амалларини кескин қоралаб чиққан.\nЭрон эса мамлакатнинг шимолий-ғарбидаги тоғли ҳудудларда ҳаракатланаётган Ҳузи исёнчиларини дастаклаб келади. Ҳудудда жойлашиб олган ал-Қоида ва унинг фирқалари вазиятни янада қоронғилаштиради, холос.\nУйлари бомбалар ёмғири остида харобага айланган, ўзи эса очликдан қийналаётганига қарамай, яманликлар, спорт журналисти Башир Сенанга кўра, футболчилар ғалабасига некбинлик билан кўз тикмоқда.\nЯман футболчилари ҳам бор диққатни ўйинга қаратишга уринмоқда, аммо бу у қадар осон иш эмас. Кимдир бошқа давлатлар клубларидан жой топишга муваффақ бўлган, аммо уйда қолган футболчилар учун халқаро ўйинлар профессионал фаолиятни давом эттириш йўлида ягона нажотга айланган.\nЖуда кам қолган клублар маҳаллий мусобақаларни ташкиллашнинг уддасидан чиққан тақдирда ҳам, уруш доим режаларга панд беради. Ижтимоий тармоқларга юкланган бир видеода маҳаллий учрашув чоғида майдон тепасидан учиб ўтаётган ракеталар ва уларга беписанд тикилиб турган томошабинларни кўриш мумкин.\nЯнги мураббий Ян Коциан олдида ўз жамоасини йирик халқаро мусобақа ичра ғалабага етаклашдек оғир вазифаси турибди.\nЯман терма жамоаси таркибида тўп сураётган футболчиларнинг аксарияти омон қолиш учун қўшимча ишлашга мажбур: кимдир такси ҳайдовчиси бўлса, бошқа бирови супермаркетларда меҳнат қилади. Ҳатто айрим халқаро эътиборга тушган яманлик футболчилар жангларга қўшилиб, ҳалок бўлган.\nКоциан жамоасининг яна бир аъзоси бутун вақтини футболга сарфлаётган бўлсада, яхши ҳаёт кечириш учун етарлича маблағ топа олмаётганини айтади.\nАксар футболчилар Яман Футбол Ассосиациясини ташкилотчиликни эплай олмасликда айблайди. Бироқ ФАнинг ўзи ҳам бир неча қисмга бўлиниб кетган уруш олови ичидаги мамлакатда фаолият юритишга қийналади.\nТанқидчилар мусобақа учун тайёргарликлар олиб борилиши кўзланган жамлоқлар ноябрь ойига қадар ишга туширилиши лозим эди, дейди. Бироқ молиявий таъминотнинг етишмаслиги ва издан чиққан нақлиёт тизими бунга йўл бермаган. Ҳаво йўллари тўсиб қўйилгани сабабли футболчилар, ҳатто, қорамол ташиладиган кемаларда мамлакатдан чиқишга мажбур бўлмоқда.\nЎйинчилардан бири экстремистлар томонидан ўғирлаб кетилиб, саралаш босқичи чоғида қўйиб юборилган.\n«Мамлакатнинг энг хавфли ҳудуди ичида уйдан 48 соат йўл узоқликда бир ўзимни ташлаб кетишди,» дейди шахсини сир сақлашни истаган футболчи.\nОсиё Кубоги яқинлашиб келиши билан сиёсатчилар ҳам Яман терма жамоасининг тайёргарлик режаларига раҳна солишга уринган. Декабрь ойининг бошида Саудия Арабистони Қатардаги машғулот жамлоғига келаётган жамоанинг йўлини тўсиб қўйган. Оқибатда яманлик футболчиларнинг шошилинчда Малайзияга жўнаб кетишдан бошқа чораси қолмаган.\n«Атиги учта учрашув»\nЯман шонли футбол тарихига эга эмас. Охирги ўн йилликлар ичида футболчилар учун ғазабнок мухлислар чангалидан қутилиб қолишнинг ўзи катта ғалаба бўлиб келган.\nТерма жамоа Араб Кўрфази Кубогида 27 марта иштирок этганига қарамай, бирор марта сезиларли натижани қўлга киритмаган.\nАммо Осиё Кубоги-2019 Яман футболига жуда камёб ғалабаларни келтирмоқда.\nМусобақанинг саралаш босқичи яманлик футбол мухлислари учун жуда ҳаяжонли кечди.\nБироқ босқич давомида терма жамоани бошқарган эфиопиялик мураббий Абраҳам Мебрату молиявий таъминотнинг етарли эмаслигидан шикоят қилиб, Яманни тарк этди.\nСаралаш босқичидан сўнг Яманнинг ўйинчилар етишмайдиган терма жамоаси 2018-йил давомида атиги учта ўртоқлик учрашувини ўтказа олди, холос.\n«2018 йилда бор-йўғи учта юқори даражали учрашувда тўп сурдим,» дейди жамоанинг 29 ёшли аъзоси Фуад ал-Омейси. Унинг Ал Аҳли Сана клуби Яманда қолган оз сонли клублардан биридир.\nЛекин футболчи «йўл ҳақи етарли тўланмагани»дан машғулотларга мунтазам кела олмаслигини айтиб, нолийди.\nЖамоанинг яна бир аъзоси машғулотларга автобусда 10 соат йўл босиб, келишдан қийналишини маълум қилади. Унинг кунлик маоши $6 га тенг.\nУруш туфайли юзага келган ҳиссий ва руҳий тушкунлик фақатгина олдинга интилишга ундайди, қўшимча қилади ал-Омейси.\nФутбол оламидаги энг қийин вазифа?\nАсли словакиялик мураббий Ян Коциан сиёсий бошбошдоқликнинг футболга қандай таъсир кўрсатишидан яхши хабардор.\nУ футболчи сифатида сўнгги ғалабасини Чехославакия бўлиниб кетишидан бир неча ой аввал қўлга киритган. Бироқ жаноб Коцианнинг ватани юзлашган сиёсий парокандаликни Яманда кечаётган қонли воқелик билан сира солиштириб бўлмайди.\nЯнги мураббий Яман ФА томонидан танланган футболчиларни тайёрлантириш учун ўтган йилнинг ноябрь ойида Саудия Арабистонига етиб келган. Ғайратли Коциан дунёдаги энг қийин мураббийлик вазифасини уддалай олди, демоқда кузатувчилар.\n"Мавжуд сиёсий вазият миллий терма жамоани тайёрлантириш йўлида қатор ўнғайсизликларни келтириб чиқариши бор гап," тан олади у. «Бир нарсани айтиб ўтишим керак - мен Яманга бормайман, бу шартномада ёзилган. Аммо ушбу жамоани бошқараётганимдан фахрланаман.»\nЖаноб Коциан ўйинчиларининг қатъиятли ва бор эътиборини олдинга қўйилган мақсадга қаратгани, диққатни чалғитмаслик учун улар билан Яманда юз бераётган ҳодисаларни муҳокама қилмасликка ҳаракат қилиши ҳақида гапиради.\nБироқ бу, фахрий дарвозабон Муҳаммад Аяшнинг сўзларига кўра, футболчиларнинг уйда давом этаётган вайронагарчиликни ёддан чиқарганини англатмайди. Жамоа урушнинг ногаҳон асирига айланган ватандошларининг бир зум бўлсада, атрофда юз бераётган даҳшатларни унутиши йўлида тер тўкмоқда.\n«Бу мусобақа одамларга бироз ҳордиқ ва хотиржамлик улашишнинг бир йўлидир. Яманликлар оиласини очликдан сақлаб қолиш учун интилмоқда, аммо ўйинлар давомида улар кафеларни тўлдираётганини кўриш мумкин,» дейди спорт журналисти Омар ал-Масри.\nЯманлик футболчиларнинг ўзи учун Осиё Кубоги, том маънода, мамлакатдан қочиб чиқиш имкониятини бериши мумкин.\n«Ўйинчиларнинг орзуси - хорижда профессионал шартномага эришиш,» изоҳлайди мураббий Коциан.\n«Биз бу мусобақада имкониятимиз кам эканлигини яхши биламиз, аммо футболда кичик мамлакат улкан зафарларни орзу қилиши мумкин ва Қатарда ўтказиладиган Жаҳон Чемпионати учун саралаш босқичи бошланиш арафасида турибди,» фикрини якунлайди футбол оламидаги энг оғир вазифасини зиммасига олган мураббий.


Қашқадарёлик морбоз табибнинг ноёб истеъдоди (видео) - Zamin.uz\n17:40 / 24.08.2018\nҚашқадарёлик морбоз табибнинг ноёб истеъдоди (видео)\nҚашқадарёлик табиб Алишер Ёрматовни кобралар 20 маротабадан кўпроқ чаққан. Қўллари чандиқда. Икки маротаба ўлим билан олишган ва шифокорлар ёрдам бериша олишмаган. Ҳаётга бўлган муҳаббат ўлим устидан ғалаба қозонган. Бундан ташқари табиб ғаройиб найрангбозликларни намойиш этади: яримяланғоч Алишер-ака гиламчага ётиб олади ва турмуш ўртоғи унинг устига ўнта кобрани қўяди. Ярим соатларча кобралар унинг устида ўрмалашади ва уни чақишмайди.\nҚуйидаги ҲАВОЛА орқали морбознинг чиқишини кўришингиз мумкин.\nМақола муаллифи у билан Самарқандда учрашди.\n– Бошга қанча яқин бўлса, шунчалик хавфли ҳисобланади: чунки унда бош мия бор. Бир марта кобра энса соҳамдан чақди. Воқеа шундай бўлган эди. Ўша йиллари мен хорижлик туристлар учун чиқиш қилар эдим. Бир куни “бадавлат” рус меҳмонлар ташриф буюрган меҳмонхонага таклиф этишди. Учта кобра бўйним атрофида ўралиб туришарди. Тўсатдан орқамда иккала кобра бир-бирига ҳамла қилиб, бири бошимдан чақиб олди. Мен ҳушимни йўқотишни бошладим, сеансни бекор қилишди, мени касалхонага олиб кетишди. Энди ҳаётдан кўз юмсам керак деб ўйладим – яна омадим келди. Мана чандиқ ҳам қолган.\n– Балким кескин ҳаракат қилгандирман ёки ихтиёрсиз унга азият бергандирман. Буни улар хавф деб билиб, ташланишган бўлса керак. Ҳимоя инстинкти.\n– У ақлли илон. Ўзи биринчи бўлиб ташланмайди ва албатта менга яқинлашмагин деган маънода ўзини важоҳатли туриши ва вишиллаши билан сизни огоҳлантиради. Қора илон ва кўлвор илон огоҳлантириб ўтирмайди, дарҳол ташланади. Улар маккор илонлар ва уларнинг ҳатти-ҳаракатини олдиндан айтиб бўлмайди. Айниқса қора илондан қўрқаман: унинг чақиши жуда оғриқли. Бир куни илонлар турган чуқурга тушганимда, қора илоннинг думини билмасдан босиб олибман ва у шу заҳотиёқ оёғимни чақиб олди. Куйдирувчи оғриқдан ўзимни қудуқ ёнига урдим ва чанқоғимни ҳеч қониқтира олмадим, ичим ёниб кетди. Оғриқдан дод солгим келди. Шу йўсинда уч кун азоб чекдим.\n17-03-2020, 18:58, Жамият\n22-02-2020, 13:54, Жамият\n23-02-2017, 11:22, Жамият


Латвияда Россия жосуси 5 йилга озодликдан маҳрум қилинди\nРиганинг Видземский суди Валентин Фроловни Россия фойдасига жосуслик қилганликда айблаб 5 йил муддатга озодликдан маҳрум қилди.\nУшбу қарор суднинг ёпиқ мажлисида чиқарилган. Фроловга Жиноят кодексининг ноқонуний маълумот тўплаш ва уни тўғридан-тўғри хорижий давлат разведкасига бериш айби қўйилган. Суд маъмурияти маълумотларига кўра, у разведка хизмати биносининг ўзида маълумот йиғган. Фроловга 5 йил қамоқдан ташқари, 3 йил пробация кузатуви ҳам қўлланилиши белгиланган. Унинг сўнгги олти ойда қамоқхонада ўтиргани ҳам жазо муддатига қўшилади. Қарорнинг кучга киргунига қадар Фролов гаров эвазига қўйиб юборилган. Аммо унга мамлакатдан чиқиб кетиш тақиқланган.\n8 май куни Латвиянинг «De facto» теледастури Рига атрофида яшовчи Фроловнинг россия фойдасига узоқ муддат жосуслик қилиб келганини маълум қилди. У 1980 йилларда Совет армиясида хизмат қилганлиги ва ҳозирда қурилиш соҳасида бизнес билан шуғулланиши очиқланган.\nДавлат хавфсизлик хизматининг йиллик ҳисоботида айтилишича, Фролов НАТО кучларининг жойлашуви тўғрисида маълумот тўплаган. У ўтган йили қамоққа олинган. собиқ жосуснинг адвокати Эгон Русанов қамоқ ўрнига гаров эвазига уй қамоғи билан алмаштиришни сўраган. Шундан кейин у 30 минг евро эвазига озод қилинган.\nБундан ташқари, Латвия махсус хизматлари жосуслик билан алоқадор 8 ишни ўрганишда давом этмоқда.\nКиритилди: 22:14 19.05.2022. Ўқилди: 1000 марта. Фикрлар сони: 0 та.


Тошкент шаҳри. Республика Гидрометеорология марказининг хабар беришича, 22 сентябрь куни пойтахтда ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 15-17 даража илиқ, кундузи 35-37 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, баъзи жойларда ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража илиқ, кундузи 22-27 даража иссиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража илиқ, кундузи 31-36 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 33-38 даража иссиқ бўлади.